Èadež: Podrška iz Vašingtona mini-Šengenu - B92.net\nÈadež: Podrška iz Vašingtona mini-Šengenu\nVašington -- Predsednik Privredne komore Srbije Marko Èadež kaže da eksperti Atlantskog saveta podržavaju napredak u jaèanju regionalnih integracija na Zapadnom Balkanu.\nIzvor: Tanjug sreda, 15.01.2020. | 16:40\nFoto: Depositphotos, Tatiana53.jpg\nKako kaže Èadež, eksperti uticajnog amerièkog instituta podržavaju inicijativu "Mali Šengen" kao novu agendu za rast i ekonomsko snaženje, veæu stabilnost regiona i ubrzanje reformi kako bi zapadnobalkanske ekonomije spremnije i brže ušle u EU.\nU Vašingtonu, na okruglom stolu sa ekspertskom grupom Atlantskog saveta, Èadež je predstavio prednosti regionalnih integracija, istièuæi da su sadašnje pojaèane aktivnosti za izgradnju zajednièkog tržišta, zahvaljujuæi politièkom rukovodstvu i jasnim politièkim prioritetima, koje su postavili predsednik Srbije i premijeri Albanije i Makedonije, snažnije i efektivnije nego ranije.\n"Inicijativa za izgradnju zapadnobalkanskog ekonomskog prostora - zajednièkog tržišta i regiona kao jedinstvene investicione destinacije, u kome æe graðani i privreda uživati koristi slobodnog kretanja ljudi, robe, usluga i kapitala domaæim privrednicima proširiæe prostor za poslovanje. Znaèajno æe smanjiti troškove, poveæati konkurentnost, ubrzati trgovinu i omoguæiti rast razmene unutar regiona i sa svetom. To je upravo ono za šta se zalaže i poslovna zajednica regiona koju predstavlja Komorski investicioni forum Zapadnog Balkana", istakao je Èadež.\nIstovremeno, to æe Zapadni Balkan uèiniti privlaènijim za meðunarodnu poslovnu zajednicu, za strane kompanije koje su veæ prisutne i žele da se šire u regionu, ali i za buduæe, koje æe moæi da raèunaju na veliko regionalno tržište sa 18 miliona potrošaèa, kazao je Èadež u razgovoru sa èlanovima Atlantskog saveta.\nIzrazio je uverenje da æe takve nove poslovne prilike biti ubedljiv podsticaj za ostale u regionu da se prikljuèe inicijativi "Mali Šengen" i brzo i efikasno usklade svoje poslovanje i propise sa dogovorima u okviru ove inicijative.\nPredsednik Privredne komore Srbije pozvao je vlade Zapadnog Balkana da dodatno pojaèaju napore na izgradnji zajednièkog ekonomskog prostora, a Evropsku uniju na strategiju inkluzivnog proširenja koja bi omoguæila primenu usklaðenih zakona i propisa i pre zvaniènog èlanstva u EU i obezbedila ekonomske povlastice za kompanije iz regiona kakve uživaju i privrede èlanica.\n"To je i prilika za konstruktivnu ulogu SAD na Zapadnom Balkanu, dajuæi svoj doprinos rastu i stabilnosti u regionu, kroz ekonomski pristup rešavanju balkanskih izazova", rekao je Èadež, istièuæi da je takav pristup prepoznao u porukama ambasadora Grenela sa predstavnicima poslovne zajednice tokom razgovora u Beogradu.\n"Prednosti integrisanog tržišta i ulaska u evropske lance snabdevanja ogromne su i znaèajno prevazilaze troškove koje proizvodi sadašnja ekonomska usitnjenost i koje bi doneo nastavak politièkih tenzija u regionu", ukazao je Èadež.\nÈvršæe regionalne ekonomske integracije na Zapadnom Balkanu, prema njegovim reèima, najbolji su put da obezbedimo politièki okvir za dublje integracione procese izmeðu ekonomija Zapadnog Balkana i brži ulazak regionalnih ekonomija u Evropsku uniju.\n"One nisu zamena za èlanstvo u EU, veæ naèin da se bolje, kroz reforme, pripremimo i spremniji uðemo u Evropsku uniju", ukazao je Èadež.\nNa znaèaj i podršku naporima da Zapadni Balkan postane deo EU, ukazali su i uèesnici okruglog stola u Atlantskom savetu.\nU realizaciji inicijative "Mali Šengen" prepoznali su mehanizam za ubrzanje reformi neophodnih za pristupanje EU i stvaranje novih ekonomskih moguænosti za region, saopštila je PAS.\nNaglasili su i znaèaj imenovanja ambasadora Rièarda Grenela za specijalnog izaslanika Trampove administracije, koji se tokom posete regionu prvo sastao sa predstavnicima poslovnih zajednica Srbije i Kosova.\nTokom boravka u Vašingtonu, predsednik Privredne komore Srbije, danas i sutra, imaæe niz sastanaka sa uticajnim predstavnicima državnih instititucija - kongresmenima, senatorima u Stejt departmentu, liderima poslovnog sektora i asocijacija, kao i renomiranih amerièkih medija.\nSa sagovornicima æe razgovarati o regionalnim integracijama, novim prilikama za poslovanje amerièke poslovne zajednice u Srbiji i regionu, boljem pozicioniranju srpske privrede na amerièkom tržištu, a posebno o moguænostima za saradnju i potencijalima rastuæeg IT sektora, èije tehnološke inovacije primenjuju kompanije i institucije u SAD.


Srbija favorit za pristupanje EU nakon 2019.\nIzaslanik Evropskog parlamenta Franc Bogovič izjavio je sinoć da će Srbija, prema njegovom mišljenju, biti prva zemlja koja će poslije 2019. godine, kad se EU ponovno otvori za nove članice, ući u tu zajednicu.\nBogović je na lipanjskom summitu Srpska asocijacije menadžera podsjetio da je predsjednik Evropske komisije Jean-Claude Juncker rekao da nijedna zemlja ne može ući u EU do kraja 2019. godine, a da su u najužem krugu nakon tog datuma na zapadnom Balkanu Srbija i Crna Gora.\nOn je naveo da je Srbija u prethodne dvije godine napravila veliki posao u reformi poslovnog ambijenta i zakonodavstva, ali i za poboljšanje odnosa u regiji.\nSvi parlamentarci koji prate Srbiju u Evropskom parlamentu suglasni su da bi Srbija ove godine trebao otvoriti prva poglavlja, rekao je on i čestitao vladi na, do sad provedenim reformama.\nPrema njegovim riječima, ne mogu sve zemlje zapadnog Balkana istovremno ući u EU, navodeći da su Srbija i Crna Gora u prednosti.\nBogović je rekao i da su sredstva koje Srbija dobiva iz pretpristupnih programa EU mala, navodeći da Srbija do 2020. iz tih fondova ima 1,5 milijade eura, a da je, primjerice, Slovenija u razdoblju od 2007. do 2013, godine uložila tri, a dobila šest milijardi eura.\nNajveća kupovna moć na Balkanu u Hrvatskoj, najmanja u BiH\nBez dogovora o migrantima


Dete drži zastavicu sa slikom Pape Franje tokom njegove posete Mozambiku, 5. septembar, 2019.\n'Molim se da ne bude raskola'\nFranja je to rekao dok se vraćao u Rim iz poseta Mozambiku, Madagaskaru i Mauricijusu koje su pokazali prioritete njegovog papstva – približavanje siromašnim, zalaganje za pravdu za migrante i druge marginalizovane grupe, kao i za zaštitu životne sredine od razuzdanog kapitalizma.\n"Molim se da ne bude raskola, ali se ne plašim", rekao je papa novinarima u avionu za Rim, dodajući da "uvek postoji mogućnost raskola u crkvi", ali da "put raskola nije hrišćanski".\nNeki od Franjinih bliskih saradnika poslednjih meseci javno govore da je meta zavere konzervativnih neprijatelja koji su ugroženi pristupom koji je crkva zauzela pod njegovim vođstvom, preneo je Tajms. Njegov blizak savetnik Antonio Spadaro, jezuit koji uređuje časopis "Sivilita katolika" (Civilta Cattolica), optužio je američke ultrakonzervativne katolike da prave sraman savez "mržnje" s evangelističkim hrišćanima uz pomoć predsednika SAD Donalda Trampa (Trump).\nPojedini nezadovoljni konzervativni katolici traže papinu ostavku, optužujući ga za "jeres", dodaje AFP i ukazuje da su vođu 1,2 milijarde katolika u svetu, zbog njegovih čestih kritika kapitalizma i podrške ugnjetenima, neki označili kao komunistu.\nFranja međutim insistira da su njegove izjave o društvu isto ono što je govorio papa Jovan Pavle Drugi koji je veoma popularan među konzervativnim katolicima. "Iste stvari! Kopiram ga!" Dok je rekao da pozdravlja "konstruktivnu kritiku", papa je rekao da nema vremena za one koji mu s osmehom zabijaju nož u leđa.\nNa putu iz Rima, papa je na pitanje o knjizi francuskog novinara o naporima konzervativnih crkvenih krugova u SAD da bude smenjen, rekao da mu je "čast" kada ga Amerikanci napadaju, navodi Gardijan i ističe da nema greške kad je reč o dubini podele u najvećoj i najvažnijoj hrišćanskoj crkvi u svetu.\nS druge strane, papa ostaje odlučan da preorijentiše crkvu ka jugu, gde i dalje raste impresivno, posebno u Africi i da se stavi na stranu siromašnih. Ma koliko delovalo da crkva malo znači u razvijenom svetu, nema spiritualnog vođe koji iznosi argumente protiv neobuzdanog kapitalizama i uništavanja okoline tako silovito i s tolikom publikom kao što Franja radi na jugu, ističe Gardijan.\nPapa u Africi kao rok zvezda\nDok je veći deo ove godine u Vatikanu bio u senci svešteničkih zlostavljanja, Franja je odlazak iz Rima iskoristio da ponovi teme koje želi da obeleže njegovo papstvo, ističe BBC uz ocenu da nije slučajno odabrao Mozambik, Madagaskar i Mauricijus.\nPrema podacima UN, 80 odsto stanovnika Mozambika ne može da si priušti minimalne troškove adekvatne ishrane, dok 90 odsto stanovništva Madagaskara živi s manje od dva dolara dnevno. Madagaskar, dodaje BBC, prolazi kroz žestoku deforestaciju – 40 odsto njegove šume je nestalo u poslednjih 60 godina, što je posebno opasno pošto se 80 odsto njegovih biljnih i životinjskih vrsta ne može naći drugde na planeti. Slično, Mozambik je izgubio osam miliona hektara šume od 1970.\nPapa je u Mozambiku kritikovao "težnje za grabljenjem i haranjem podstaknute pohlepom" spolja, dok je na Mauricijusu pozvao da se prihvataju migrantski radnici, prenosi BBC i ukazuje da se na otvorenoj misi na Madagaskaru, prema organizatorima, okupilo više od milion ljudi. Buka okupljenih, ističe britanski servis, više je odgovarala dolasku rok zvezde nego 82-godišnjeg sveštenika.\nMeđu konzervativnim katolicima nelagodu izazivaju i Franjina više puta ponovljena upozorenja da neumerenosti kapitalizma zapostavljaju milione ljudi, kao i da podstiču socijalne tenzije i ugrožavaju planetu.\nFranja je na putu iz Afrike takođe osudio populizam i ksenofobiju, upoređujući populističke političare s nacističkim vođom Adolfom Hitlerom. "Nekada negde čujem govore koji zvuče slično kao Hitlerovi 1934. To je kao da želimo da vratim prošlost u Evropi", rekao je on i dodao da je ksenofobija "ljudska bolest, kao boginje".\nPre tri godine papa je kritikovao Trampove predloge za zid na granici s Meksikom, rekavši da svako ko želi da gradi zidove a ne mostove "nije hrišćanin", što je razgnevilo tadašnjeg republikanskog predsedničkog kandidata koji je odgovorio da je "sramotno" što papa dovodi u pitanje njegovu veru, podseća Telegraf.


Mladi vide Srbiju u EU 2020. godine - SandzakHaber.Net , Sandžačke Internet Novine !\nNaslovna Mladi Mladi vide Srbiju u EU 2020. godine\nMladi vide Srbiju u EU 2020. godine\nOd HaberNews - 23. Aprila 2014. 0 73 Podeli na Fejsbuku\ntweet U anketi kluba „Superste”, talenti iz naše zemlje smatraju da nas uspešna budućnost čeka samo ukoliko vredno radimo\nViše od polovine mladih, učesnika istraživanja kluba „Superste”, uzrasta od 16 do 27 godina, vidi Srbiju u Evropskoj uniji do 2020. godine. Njih 56 odsto izrazilo je ovakav stav, dok je svaki osmi izjavio da će u narednih 10 godina naša zemlja biti na dobrom putu ka prosperitetu, sa delimično sprovedenim reformama, ali i dalje u određenim problemima, piše Politika.\nOdgovarajući na pitanja u anketi prilikom apliciranja za članstvo u klub „Superste”, samo tri odsto od 151 učesnika ispitivanja iskazalo je potpuni pesimizam. Odgovarajući na pitanje da li svoju domovinu vide kao uspešnu zemlju, sa razvijenom privredom i smanjenom stopom nezaposlenosti, oni su izrazili stav da sledi period stagnacije koji će da uzrokuje još problema i usmeriti zemlju na put degradacije. Nekolicina kandidata za ulazak u klub talenata „Superste” izjasnilo se da bez obzira na trud i rad, njihova lična situacija zavisi od okolnosti u zemlji, a drugi da nas uspešna budućnost čeka samo kao produkt našeg truda i intenzivnog zalaganja.\nIstraživanje je pokazalo da velika većina predstavnika današnje generacije mladih prirodnjaka, društvenjaka i umetnika želi da radi posao koji voli čak i po cenu da nisu adekvatno plaćeni. Oni su premašili grupu onih koji su rekli da su spremni na kompromis i da bi da rade bolje plaćen posao bez obzira što je manje izazovan.\nInteresantno je da mladi sa visokim prosekom na studijama, talentovani za razne oblasti, ne pokazuju spremnost da se bave politikom. Iako većina kaže da su za aktivno učešće u rešavanju relevantnih problema u društvu i donošenje odluka u lokalnim zajednicama, na državnom nivou samo šest odsto njih bi pristalo na politički angažman. Tek 25 odsto njih je preciziralo da bi se angažovalo isključivo na lokalnom nivou. Ostali, društveni aktivizam vide u širokom dijapazonu oblasti od raznih radionica, seminara, medija, na fakultetima, u humanitarnim aktivnostima, i to u okviru građanskih obaveza ili stručnih organizacija.\nCilj programa kluba „Superste” jeste da promoviše i nagradi aktivne, talentovane i kreativne mlade, a nedavno sprovedeno istraživanje među kandidatima za članstvo u ovom klubu imalo je cilj da prikaže stavove mladih i ambicioznih ljudi prema aktuelnim društvenim temama.\nSrbiju izdvajaju priroda, gostoprimstvo, ćevapi, rakija i tradicija\nNa vrhu liste stvari koje Srbija može da ponudi, a druge zemlje ne, mladi su apostrofirali predele i prirodna bogatstva. Mlade osobe opisuju sunarodnike kao „jedan od najgostoljubljivijih naroda, sa veoma bogatim istorijskim i kulturnim nasleđem”. Takođe smatraju da imamo izuzetne stručnjake. Nacionalna kuhinja – ajvar, ćevapi, gibanica, rakija, kao i tradicija i običaji zauzeli su takođe visoko mesto na listi onoga što nas izdvaja i to zbog „mešavine kultura pod uticajem suseda i viševekovnog uticaja različitih kultura”.\nSandzakhaber / izvor: Politika\ntweet Prethodni tekstSutra detalji upisa u srednje školeSledeći tekstPočinje iskopavanje masovne grobnice u Srbiji HaberNews\tPOVEZANE OBJAVEVIŠE OD AUTORA


Kineski milijarder Jack Ma nestao nakon kritike državnog finansijskog sistema\nKineski milijarder Jack Ma nije se pojavljivao u javnosti u proteklih nekoliko sedmica otkako je javno kritizirao kineski državni finansijski sistem i zagovarao reforme, što je dovelo do medijskih špekulacija o njegovom stanju.\nPedesetšestogodišnji osnivač platforme za e-trgovinu Alibaba, već skoro tri mjeseca ništa nije objavio na Twitteru od svoje posljednje objave 10. oktobra prošle godine, piše The Independent.\n24. oktobra 2020. godine, tokom govora na samitu, Ma je izjavio kako kineske banke posluju s mentalitetom "zalagaonice". Govor je došao samo nekoliko sedmica prije zakazane inicijalne javne ponude (IPO) za dionice njegove Ant Grupe.\nZa ovu berzansku kotaciju u vrijednosti od oko 35 milijardi dolara (55,8 milijardi maraka) tvrdilo se da je najveća svjetska IPO, ali, samo nekoliko dana prije nego što se to trebalo dogoditi, kineske regulatorne vlasti su je suspendirale, pozivajući se na "značajna pitanja".\nNakon toga, kineske su vlasti poduzele niz akcija protiv kompanija u Maovom vlasništvu, uključujući i istragu protiv Alibabe. Program otkupa kompanije u decembru u visini od 10 milijardi dolara (15,9 milijardi maraka) nije uspio zainteresirati tržište.


Skupština Srpske mijenja zakon: Za električne trotinete ubuduće neophodne potvrde i kaciga | BL Portal\n25. Novembra 2021. 15:35\n“Predviđeno je da se propisi iz oblasti bezbjednosti saobraćaja, kojima je uređeno kretanje pješaka, primjenjuju i na lice koje koristi lako lično električno vozilo klase jedan i klase tri, a njihova maksimalna konstruktivna brzina je do šest kilometara po času”, rekao je Ćorić u Narodnoj skupštini obrazlažući zakonske odredbe.\n“Propisi iz oblasti bezbjednosti saobraćaja kojima je uređen saobraćaj bicikala primjenjuju se i na lice koje koristi lako lično električno vozilo klase dva i klase četiri, a njihova maksimalna konstruktivna brzina je do 25 kilometara po času”, dodao je Ćorić.\nOn kaže da je lice koje koristi lako lično električno vozilo klase dva i klase četiri obavezno da posjeduje identifikacionu potvrdu za lako lično električno vozilo kojim se kreće, ima više od 14 godina, posjeduje potvrdu o poznavanju propisa o bezbjednosti saobraćaja na putevima ili vozačku dozvolu kojom se dokazuje pravo upravljanja vozilom bilo koje kategorije i za vrijeme vožnje nosi na glavi zakopčanu zaštitnu kacigu.\n“Takođe, zakonom su jasnije definisane odredbe koje se odnose na sveobuhvatne analize saobraćajnih nezgoda, kretanje u raskrsnicama s kružnim tokom saobraćaja, nasilnička vožnja, te prevoz životinja u kabini vozila”, rekao je Ćorić.\nNarodna skupština Republike Srpske razmotrila je zakonske odredbe.\nTags: laka električna vozila, Nedeljko Ćorić, Zakona o bezbjednosti saobraćaja\nVulin predstavio rezultate MUP-a Srbije: Narko-klanovima otet regrutni centar\n8. Decembra 2021. 14:06\n8. Decembra 2021. 13:17


Krivokapić:Javni servis što pre vratiti građanima\nTanjug 9. decembra 2020. 14:38\nPODGORICA – Novoizabrani crnogorski premijer Zdravko Krivokapić pozvao je Javni servis RTCG da se, kako je naveo, što pre vrati građanima, koji ga i plaćaju.\nKrivokapić je na svom tviter nalogu napisao da RTCG tri decenije progoni neistomišljenike Demoratske partije socijalista (DPS), a da je sada „po nalogu te opozicione stranke javni servis krenuo u progon diplomata“.\nKrivokapić se oglasio nakon što je novinarka RTCG Tamara Nikčević na toj televiziji objavila da je „ambasadorka Sjedinjenih Američkih Država, Džudi Rajzing Rajnke na privatnoj večeri projektovala da će predsednik Crne Gore Milo Đukanović izvesti tenkove na ulice nakon izbora 30. avgusta“.\nNa to je danas reagovala i Ambasada SAD u Podgorici objavom na tviteru da „neosnovane optužbe protiv ambasadorke Džudi Rajzing Rajnke izrečene juče na RTCG jasno ukazuju na potrebu za višim profesionalnim novinarskim standardima u Crnoj Gori“.\nČlanica Saveta RTCG Bojana Jokić odmah sinoć se ogradila od, kako je navela, „ozbiljnih optužbi“ novinarke Nikčević, dok je – takođe član Saveta RTCG – Milan Radović napisao da je bio protiv da novinari, kako je naveo, „tkz. autorskih emsija“, Tamara Nikčević i Darko Šuković dobiju prostor na RTCG zbog načina njihovog rada, prenele su podgoričke Vijesti.


Mišljenja o rizicima korupcije u tri nacrta zakona – Agencija za sprečavanje korupcije\nAgencija za borbu protiv korupcije pripremila je mišljenja o Nacrtu zakona o izmeni Zakona o državnoj upravi, Radnoj verziji zakona o Nacionalnoj akademiji za stručno usavršavanje u javnoj upravi i Radnoj verziji zakona o izmenama i dopunama Zakona o državnim službenicima.\nU mišljenju o Nacrtu zakona o izmeni Zakona o državnoj upravi istaknuto je da je zakonskim odredbama neophodno jasno predvideti kao pravilo da će se javne rasprave sprovoditi u procesu pripreme svih nacrta zakona, a ne samo onih kojima se bitno menja pravni režim u jednoj oblasti, odnosno uređuju pitanja koja posebno zanimaju javnost. Dodatno, odredbama Nacrta zakona potrebno je utvrditi obavezu sprovođenja javne rasprave i povodom polaznih osnova za izradu zakona, kao i nakon utvrđivanja teksta nacrta, te predvideti da tekst nacrta zakona upućen na javnu raspravu može biti menjan prvenstveno na osnovu prihvaćenih primedbi i sugestija iznetih tokom javne rasprave.\nS druge strane, radne verzije Zakona o Nacionalnoj akademiji za stručno usavršavanje u javnoj upravi i Zakona o izmenama i dopunama Zakona o državnim službenicima sadrže značajne novine, koje bi trebalo da doprinesu reformi sistema stručnog usavršavanja i daljoj profesionalizaciji javne uprave. Međutim, pojedine predložene odredbe sadrže izvesne nedostatke i rizike korupcije koji se tiču, pre svega, upotrebe nepreciznih formulacija, nepostojanja rokova, davanja širokih diskrecionih ovlašćenja i postojanja pravnih praznina.\nMišljenja koje je Agencija prosledila Ministarstvu državne uprave i lokalne samouprave 29. decembra 2016. godine, odnosno 10. januara 2017. godine možete preuzeti ovde.


Opis hotela: Lokacija: Hotel se nalazi na 700 m od plaže u Kušadasiju, na 120 km od aerodroma i na 500 m od centra grada. Sadržaji: Recepcija, sef na recepciji, restoran, bar, otvoreni bazen, bazen za decu, bašta, mini market, jacuzzi, servis za pranje veša. Sobe: telefon, SAT TV, klima uređaj (doplata na licu mesta), kuhinjski deo, balkon. Opis smeštaja : Golden Moon ima smeštajne jedinice u vidu studija koji su namenjeni za maximalno 3 odrasle osobe i Apartmani sa dve odvojene prostorije i mogu da smeste maximalno 3 odrasle osobe i 1 dete do 13 godina. Svaki od studija / apartmana poseduje i kompletno opremljen kuhinjski deo. Klima se doplaćuje na licu mesta 5 eur po danu.


Srbija, 31. Decembar 2009. PR Objave: Najava -\nNakon otvaranja izložbe pod nazivom Moć brendu (21. decembra) njujorškog kustosa Boška Boškovića, koji je ovom izložbom predstavio video radove i video instalacije tri umetnika: Lilibet Kuenka, Ana Prvački i Trong Ngajen u Muzeju savremene umetnosti RS ističu da su napravili "puni krug" za 2009. godinu.\nGodinu su i počeli pričom iz Njujorka, tačnije izložbom video radova 9 mladih njujorških umetnika i kustosom projekta Sarom Rajsman.\nZa kraj ove godine u Muzeju savremene umetnosti Republike Srpske imaju dva ravnopravno kvalitetna projekta, Moć brendu i izložbu radova nastalih u okviru Rezidens projekta Umetnost i kontekst (izložbe će biti otvorene do 10. januara)\nŠto se tiče ostatka godine, planiranog programa i realizacije, MSURS je realizovao 18 izložbi u Banjaluci. Važan segment njihovog delovanja u ovoj godini su bile i izložbe "na terenu".\nCeli projekat Muzeja savremene umetnosti RS je zasnovan na ideji o potrebi da Muzej funkcioniše kao javni servis i da bez povoda organizuje izložbe i time privuče prvenstveno školsku populaciju i anaimira ih kroz otvaranje pitanja: šta je umetničko u umetničkom delu, kakav je odnos dela i medija, umetničkog rada i kulture i ukazati na stalnu potrebu za kulturnim aktivnostima.\nbanjaluka, muzej savremene umetnosti\nMuzej savremene umetnosti u Beogradu sa zadovoljstvom najavljuje veliku međunarodnu izložbu "Nevidljivo... Više...\nIzložbama "Petar Lubarda – Heroika vizije" u Galeriji Matice srpske i "Ivan Radović – od apstrakcije... Više...\nq: 19 - t: 0.06880 sec


ПочетнаVestiTalas poskupljenja od 1. januara zbog kojih će vam 100 € izaći na nos\nSportiucus децембар 18, 2020\nOd 1. januara 2021. godine građani Srbije na mesečnom nivou moraće za osnovne račune i troškove da izdvajaju i po nekoliko hiljada dinara više nego do sada.\nPoskupljenja goriva, cigareta i TV pretplate odraziće se na celu zemlju, dok brojne opštine u Srbiji očekuje i veći porez na imovinu, kao i na usluge vodosnabdevanja.\nVozači bi već od sledećeg meseca mogli da očekuju nove cenovnike na benzinskim pumpama, pošto je vrednost nafte na svetskim berzama porasla čak za 33 odsto u poslednjih mesec i po dana, piše Blic, a prenosi portal Direktno.\nRazlog za to je uvećanje specifične akcize za dinar i po kod cigareta po paklici, pa će država po ovom osnovu od nove godine uzimati proizvođačima 76,75 dinara umesto dosadašnjih 74,50. To je norma koja je predviđena novim zakonskim rešenjem po kome će se dva puta godišnje, sve do kraja 2025. godine, za 1,5 dinara uvećavati specifična akciza.\nUz nju se na cenu cigareta zaračunava i propocionalan komponenta ovog nameta od 33 odsto, koja ostaje nepromenjena i u naredne četiri godine. Na sve to se dodaje i PDV, pa će zbog uvećanih državnih nameta proizvođaći povećati cenu za 10 dinara. Tako će najjeftinije zadovoljstvo pušače koštati 270 dinara, a oni koji vole kvalitetniji duvan, moraće iz džepa da izdvoje i 400 dinara.\nBeograđanima porez na imovinu veći za 6%\nJKP Beogradski vodovod i kanalizacija je saopštilo da će cena kubnog metra isporučene vode za kategorije “domaćinstva” i “sportsko-rekreativni centri – bazeni” ubuduće iznositi 59,46 dinara, odnosno 24,04 dinara za odvođenje otpadnih voda.\nZa kategoriju “ostali potrošači” cena isporučene vode će biti 98,40 dinara, a za odvođenje otpadnih voda 52,95 dinara. Na osnovu dosadašnje prosečne potrošnje četvoročlanog domaćinstva u Beogradu, to će značiti uvećanje mesečnog računa za oko 55 dinara (voda), odnosno za oko 80 dinara (voda i kanalizacija).


Kulturna dešavanja u mesecu decembru - TONS\nHomepage Blog Kulturna dešavanja u mesecu decembru\nKulturna dešavanja u mesecu decembru\nIma li čarobnijeg meseca od decembra? Naš Novi Sad tada blista posebnim sjajem i izuzetno je atraktivan, kako stanovnicima, tako i turistima koji u ovom periodu rado dolaze da uživaju u predprazničnom duhu. Šetnja ispod zvezdanog neba u Zmaj Jovinoj ulici sve do Dunavskog parka i “Ledene šume”, svakodnevna dešavanja na Trgu slobode, uz kuvano vino i muziku predstavljaju neverovatan doživljaj za sve koji se tu zadese.\nPregršt zanimljivih sadržaja dešavaće se u Novom Sadu tokom decembra, pa vam predlažemo da se i vi prepustite novogodišnjoj i božićnoj atmosferi, koja isijava iz svakog svetlucavog ukrasa na širokim bulevarima. Predlažemo vam neke od događaja koji će vas zasigurno ispuniti fenomenalnim raspoloženjem!\n“ZIMZOLEMND” NA TRGU SLOBODE\nJedan od najatraktivnijih programa u decembru svakako je festival “Zimzolend“, koji se održava u srcu grada, na Trgu slobode, svakog dana od 10 do 22 časa, sve do 29. decembra.\nPored ukusnih slanih i slatkih zalogaja, kuvanog vina i rakije i ostalih specijaliteta koji se prodaju u kućicama, uz razne ručne radove koji mogu biti idealni novogodišnji pokloni, festival ima i bogat program.\nKoncerti dečijih horova, koncerti bendova, lutkarske predstave, nastupi folklornih grupa, radionice, modne revije čine da se svi okupljeni ipuste i uživaju u razigranim i raspevanim momentima.\nKoncerti i drugi zabavnio sadržaji dešavaju se u ovo doba i u Dunavskom parku, gde je postavljena Ledena šuma sa klizalištem, od 17. decembra do 16. januara.\nKulturna dešavanja, edukativna druženja, izložbene aktivnosti i humanitarni susreti, kao i Snežni grad – zimski bazar koji je namenjen prezentaciji lokalnih zanatlija i umetnika i promociji vojvođanskih gastronomskih specijaliteta i delikatesa, natkriveno centralno klizalište i njegova kružna staza na površini od 1300 kvadratnih metara, uz kafić u neposrednoj blizini, Ledenu šumu i ove zime činiće omiljenim mestom za mališane i odrasle.\n“BOŽIĆNA ČAROLIJA” ISPRED PROMENADE\nNa platou ispred TC Promenada sugrađane će razveseliti manifestacija “Božićna čarolija”, koja će se održati od 10. decembra do 10. januara, zimski festival sa raznovrsnim programom.\nSvako veče na Raspevanoj jelci nastupaće dečiji horovi sa božićnim pesmama, a od 19 časova na bini slede koncerti popularnih bendova. U drvenim kućicama prodavaće se rukotvorine, hrana i topli napici, kao i na Trgu, te grad dobija još jednu lokaciju gde će Novosađani moći da osete pravi praznični duh.\nOd 10. do 23. decembra u Kulturnoj stanici Svilara možete pogledati izložbu “Putujuće šare Srbije”, na kojoj će biti predstavljene stilizovane šare sa čuvenih pirotskih ćilima, transponovane u autentične slike u akriliku i ulju na platnu, kao i savremeno viđenje tradicionalnih motiva u primenjenom stvaralaštvu dr Milice Živadinović.\nOd 17. do 31. decembra u Galeriji Matice srpske održaće se izložba “Novosađani biraju”.Viđena očima njegovih građana ovo je priča Novosađana o Novom Sadu, različitih pojedinaca o odabranim umetničkim delima iz kolekcije GMS osmišljena s idejom da umetnošću predstavimo i grad i građane Novog Sada. Njan cilj je da jezikom izložbe pokažemo zašto je Novi Sad evropska prestonica kulture i koja su to uverenja, vrednosti i ostvarenja koja baštine ovaj grad i njegovi građani. Izložba predstavlja 41 umetničko delo iz kolekcije Galerije koje su birali građani i građanke Novog Sada.\nU Galeriji Matice srpske, do 31. januara možete pogledati izložbu “Život – San – Smrt. Evropski okviri srpskog simbolizma”, koja obuhvata sedamdeset i sedam dela iz nacionalnih i evropskih muzeja.\nU Galeriji Pavle Beljanski, do 30. januara možete posetite izložbu „SPOMEN-ZBIRKA PAVLA BELJANSKOG I NJEN ARHITEKTA IVO KURTOVIĆ“, koja prikazuje vredne fotografije i arhivski materijal iz Spomen-zbirke Pavla Beljanskog, Narodne biblioteke Srbije, Muzeja hvarske baštine, brojnih privatnih zbirki, kao i novinske članke koji će dočarati raspoloženje javnosti iz vremena otvaranja Spomen-zbirke i podsetiti na značaj koji je sam događaj imao za tadašnji kulturni život grada i države.\nDo kraja decembra u Muzeju Vojvodine, ljubitelje umetnosti očekuje izložba pod nazivom “Strma ravnica- sto godina od kolonizacije Vojvodine 1921.”, kao i bogat prateći program.\nU Muzeju savremene umetnosti Novog Sada, u toku je izložba “EVROVIZION.CROSSING STORIES AND SPACES” koju možete pogledati do 27. februara.\nPOZORIŠNI FESTIVAL SINERGY\nPoslastica za ljubitelje pozorišta očekuje vas od 6. do 12. decembra u Novosadskom pozorištu, kada će u okviru festivala Sinergy biti izvedene odlične predstave, svake večeri od 20 časova.\nU Kulturnom centru Novog Sada, od 4. do 28. decembra održaće se 25. festival evropskog i nezavisnog filma “Euro-In”, koji promoviše aktuelnosti iz ove oblasti i afirmiše evropsku filmsku kulturu keroz različite sadržaje.\n“Tesla izumetnik”, predstava u režiji Nebojše Bradića, a po romanu Vladimira Pištala “Tesla, portret među maskama”, biće održana 31. decembra u Srpskom narodnom pozorištu.\nNakon održane predstave, svi prisutni formiraće povorku koja će koja će duž mosta Duga spojiti dve obale Dunava i potom nastaviti kroz Podgrađe Petrovaradinske tvrđave, gde je predviđeno otvaranje multimedijalnog festivala na otvorenom – Teslina svetlosna galerija, koji će trajati do 2. januara.\nISIDOR BAJIĆ PIANO MEMORIAL\nPijanistička manifestacija Memorijal “Isidor Bajić” zakazana je za period od 4. do 10. decembra, a klavirske izvedbe mladih pijanista upotpuniće decembarsku bajku.\nAmira Medunjanin i Vojvođanski sinfonijski orkestar održaće dva koncerta u SNP-u, 15. i 16. decembra, dok nas 28. decembra očekuje Novogodišnji gala koncert Vojvođanskog sinfonijskog orkestra.\nКoncert vokalnih sastava “Res Miranda” i “Musica Tisiana” održaće se 11. decembra u Kulturnoj stanici Svilara, u cilju promovisanja horske muzike pisane za ženske glasove.\nDakle, decembar u Novom Sadu će biti izuzetno uzbudljiv i dinamičan, te nema sumnje da će u nekim od ovih programa uživati sve generacije.


Kragujevac - Prvo mesto - jedini cilj Radničkog - Vesti iz Kragujevca i Šumadije - Pressek.rs\nKragujevac Petak, 20. septembar 2019.\nNovu „plovidbu“ jadranskom A2 ligom vaterpolisti Radničkog iz Kragujevca započinju u subotu od 19 sati, u Makarskoj, gde će im protivnik biti ekipa Galeba.\n- Ove godine je situacija mnogo prostija. Mislim da smo doveli prava pojačanja i jedini cilj je plasman u prvu jadransku ligu. Nadam se da će to biti sa prvog mesta, a čak i u slučaju da se plasiramo kroz baraž, značilo bi da nismo ispunili naša očekivanja, istakao je Uroš Stevanović, trener Radničkog.\n- Sparing sa Budvom bio je izuzetno dobar i došao je u pravom trenutku. Ovi mečevi su nam potvrdili da u nekim stvarima i dalje stojimo na istom mestu, kao što je to bio slučaj i u sparinzima sa grčkim timovima i na turniru u Egeru. Napredujemo, ali izuzetno lagano i ispod svih očekivanja i trebaće nam sigurno još ovoliko i sparinga i utakmica da dođemo na nivo kojem težimo, smatra Stevanović.\n- Galeb više nije ekipa koja prošle godine nije osvojila nijedan bod i sigurno će i u utakmici sa nama tražiti svoju šansu. Mislim da ni oni ni drugi timovi još uvek ne poznaju svoje limite. Ali, kao što sam već naglasio, naš jedini cilj je prvo mesto i ne samo da moramo da otvorimo sezonu pobedom, već i da prikažemo igru koja je veliki iskorak u odnosu na sve ovo što je iza nas, zaključio je Stevanović.\n· Petak, 20. septembar 2019. Akcija čišćenja i uređenja Velikog parka\n· Petak, 20. septembar 2019. Kragujevčanina udario gliser u Egiptu\nKošarkaši Radničkog startuju protiv Beovuka\nOdbojkaši Radničkog kreću iz Jezera\nSvirka na otvorenom i druženje sa sportistima


PORODICA ĐOKOVIĆ IZDALA SAOPŠTENJE: "Verovali smo da će sport pobediti" | Najnovije vesti - Srbija danas\n16.01.2022. • 14:16 Srbija Danas\nNajvažnije je sada pružiti podršku Noletu.\nNajbolji teniser ikada Novak Đoković je napustio Australiju nakon što je Sud odbio njegovu žalbu protiv ukidanja vize od strane imigracionog ministra Aleksa Hoka, a razlozi za to će naknadno biti objavljeni. Nakon mnoštva reakcija iz celog sveta, stiglo nam je i saopštenje porodice Đoković.\n"OVO JE FER ODLUKA" Vilander ne štedi Novaka, izjavio i nešto DALEKO GORE - Đoković više NEĆE uzeti nijedan Gren slem\nNovak Đoković je poleteo iz Australije i preko Dubaija krenuo put Beograda, a njegovi najbliži istakli su razočaranost celokupnim raspletom sage koja je trajala 11 dana.\n"Veoma smo razočarani odlukom Federalnog suda i činjenicom da Novak mora da napusti Australiju.\nI pored skandaloznog ponašanja prema Novaku, verovali smo da će sport pobediti. Verovali smo da će biti uvažena činjenica koju je sud potvrdio - da Novak ima validnu vizu, da će pravda biti zadovoljena i da nikakvi "javni interesi" neće biti izgovor za odluku koja je doneta.


Španija je prestigla Kinu u ukupnom broju preminulih od korona virusa nakon što je zabeležila 3.434 smrtnih slučajeva, dok ih je u Kini 3.281.\nŠpanija je tek druga zemlja koja je po broju preminulih od korona virusa nadmašila Kinu iz koje je virus i potekao. Prošle nedelje je to učinila Italija u kojoj je trenutni broj preminulih čak 6.820.\nOd 47.610 obolelih, 3.166 se nalazi u Urgentnim centrima, a 5.367 osoba se izlečilo.\nMadrid ima 14.597 obolelih, a potom Katalonija sa 9.937, dok je porast zaraženih veći za 20 odsto.\nOno što posebno brine Špance jeste to da je 13,6 odsto obolelih medicinsko osoblje, i što taj broj prestavlja pet procenata više zaraženih u medicinskim ustanovama od Kine i Italije\nŠpanske vlasti uhapsile su 926 osoba zbog kršenja pravila karantina koji je uvela Španija da bi sprečila širenje novog korona virusa, dok je 102.000 građana opomenuto zbog neposlušnosti, izjavio je danas španski ministar unutrašnjih poslova Fernando Grande Marlaska.\nPrema rečima ministra većina građanina poštuje mere, prenosi španski El pais.\nMere, uvedene pre 10 dana imaju za cilj da ubede građane da ostanu u kućama kako bi se usporilo širenje virusa.\nGrande Marlaska je dodao da je jedna osoba na Kanarskim ostrvima osuđena na četiri meseca zatvora zbog nepoštovanja autoriteta u vanrednim okolnostima


Civilno-vojna saradnja - primer uspešne reforme - Dnevni list Danas\nPočetna » Novo » Svet » Civilno-vojna saradnja – primer uspešne reforme\nCivilno-vojna saradnja – primer uspešne reforme\nCivilno-vojna saradnja u Ukrajini podrazumeva, pre svega, pomoć koju vojska pruža civilnom stanovništvu, ali poslednjih godina ta saradnja je proširena i na pomoć i podršku koju civilno stanovništvo pruža vojsci.\n0Piše: G. P. 06. decembra 2017. 17.06\nNa primer, povodom Dana zaštitnika Ukrajine već tri godine uzastopno u školama se kao vojni praznik održava akcija „Pozdravi vojnika!“ Tako za zaštitnike Mariupolja deca zajedno sa roditeljima peku najrazličitije đakonije, pišu razglednice, prave suvenire. „Mi razumemo koliko je dečija pažnja važna za naše zaštitnike koji svakodnevno rizikuju svoje živote. Akcijom ‘Pozdravi vojnika’ želimo da pokažemo našim zaštitnicima da ih volimo i podržavamo, da navijamo za svakog od njih, pošto nam upravo vojnici daju mogućnost da živimo miran život“, navodi direktorka škole Olga Varovej.\nIzražavajući nadu da će suveniri i crteži biti amajlija zaštitnicima, a praznični slatkiši im skrenuti misli na toplinu i udobnost sopstvenih domova, deca su ugostila oficire civilno-vojne saradnje OTU „Mariupolj“. Pri izvršenju počasne misije oficiri grupe Civilno-vojne saradnje (CIMIC – Civil-Military Cooperation) poslali su suvenire i đakonije od đaka u jednu od jedinica čiji vojnici brane primorski kraj.


(VIDEO) Brnabić u Skupštini: Radi se na tome da Srbija ima vakcine i sa istoka i sa zapada - 24vesti\n(VIDEO) Brnabić u Skupštini: Radi se na tome da Srbija ima vakcine i sa istoka i sa zapada\nIzmenama Zakona o budžetskom sistemu predviđena je fleksibilnija kontrola zapošljavanja u javnom sektoru, shodno potrebama, kao i povećanje plata za pet odsto u javnom sektoru u sledećoj godini, kaže ministar finansija Siniša Mali. On je u Skupštini Srbije najavio i povećanje penzija i jednokratnu pomoć najstarijim građanima.\nDajemo sve od sebe da imamo vakcine za zaštitu od korona virusa što pre, izjavila je večeras premijerka Ana Brnabić u Skupštini Srbije i najavila završetak rekonstrukcije Infektivne klinike Kliničkog centra Srbije do aprila 2021. godine.\nBrnabić je tokom rasprave o setu finansijskih zakona, među kojima su izmene i dopune Zakona o budžetskom sistemu, javnom dugu i završnom računu budžeta za 2019. godinu, kazala da se radi na tome da Srbija ima vakcine proizvođača i sa istoka i sa zapada.\n„Po svim planovima moramo da završimo rekonstrukciju Kliničkog centra Srbije 2021. godine. U prvom kvartalu sledeće godine krećemo sa rekonstrukcijom Kliničkog centra Vojvodine i objavljujemo tender za Klinički centar Kragujevac“, najavila je predsednica Vlade Srbije.\n„Do aprila (2021.) treba da završimo rekonstrukciju Infektivne klinike Kliničkog centra Srbije“, rekla je Brnabić.\n„Sledeće godine treba da otvorimo i najmoderniju kardiovaskularnu bolnicu u Evropi, Dedinje 2 i da u prvom kvartalu započnemo radove na izgradnji najnovije dečje bolnice Tiršova 2“, rekla je Brnabić.\nFleskibiklnija kontrola zapošljavanja u javnom sektoru, popvećanje plata 2021.\n„To znači da, ukoliko je 10 zaposlenih u jednoj ustanovi napustilo tu ustanovu tokom protekle godine, maksimalan broj novozaposlenih može biti sedam bez prethodne saglasnosti vladine komisije“, rekao je Mali.\nNa adrese 1,7 miliona penzionera 18. decembra po 5.000\n„To je ogroman uspeh za nas. Na kraju veoma teške godine, kada je Srbija pokazala koliko je jaka i koliko je mogla da pomogne u ublažavanju negativnih posledica epidemije korona virusamgone, poslednja u nizu mera je upravo podrška za najstarije“, rekao je Mali.\n„To je rezultat odgovorne ekonomske politike. Očekujem podršku za ovu odluku“, naveo je Mali.\nPolovina priliva od Komercijalne banke za stare kredite\nDo kraja godine biće završen proces nalaženja strateškog partnera za Komercijalnu banku od čega se očekuje priliv od 400 miliona evra, a najveći deo tih sredstava biće iskorišćen za vraćanje starih skupih kredita, među kojima je i kredit uzet od Azerbejdžana 2012. godine, kaže ministar finansija Siniša Mali.\nOn je u Skupštini Srbije, gde je obrazložio nekoliko zakona, među kojima su i izmene Zakona o javnom dugu, rekao da prihodi od Komercijalne banke nisu uračunati u budžet.\n„Te prihode nismo računali, jer smo hteli da budemo konzervativni i realni. To će se desiti i to je važno. Skoro polovinu novca, 170 miliona evra, iskoristićemo za vraćanje starih skupih kredita, među kojima je i kredit uzet od Azerbejdžana 2012. po kamatnoj stopi od četiri odsto“, kaže Mali.\nMinistar finansija je rekao da ako vratimo kredit Azerbejdžanu, dodatno ćemo smanjiti učešće javnog duga u BDP-u za 0,4 odsto.\n„Stvaramo bolju i sigurniju budućnost za našu decu. Ne želimo da im ostavimo skupe kredite“, rekao je Mali i naveo da je reč o kreditima koje je uzela prethodna vlast.\nMali je rekao da je najvažnija stvar u izmenama Zakona o javnom dugu stvaranje malo fleksibilnije procedure kako bi mogli da se smanje troškovi zaduživanja.\n„Projekcija centralnog nivoa javnog duga je 57,9 odsto. Daleko smo ispod Mastrihta i nivoa od 60 odsto, uprkos pandemiji“, kaže Mali.\nNaveo je da je ukupno učešće javnog duga na dan 31. decembar 2019. bilo 52 odsto, da je nivo javnog duga porastao u 2020. godini, ali da je pod kontrolom.\nMali kaže da učešće javnog duga za narednu godinu i deficit od tri odsto daje mogućnost da već naredne godine nastavimo smanjenje učešća javnog duga i da dođemo do 57,5 odsto.\nDo kraja godine otvaranje gondole Brzeće-Mali Karaman\nOtvaranje gondole Brzeće – Mali Karaman očekuje se do kraja godine, najavio je danas ministar finansija.\nOn je u Skupštini Srbije, gde je obrazložio nekoliko zakona, uključujući i davanje garancije po zaduženju „Skijališta Srbije“ za gondolu, rekao da je ta investicija deo projekta „Srbija 2025“.\n„Time dajete mogućnost da se i Brzeće i taj deo podnožja Kopaonika dalje razvija, utičete i na razvoj turizma u tom delu Srbije. Nije mala investicija, 3,2 milijarde dinara, ali to je novac koji smo obezbedili za razvoj turizma u tom delu Srbije“, rekao je Mali.\nPored davanja garancija za zaduženje „Skijališta Srbije“, Mali je poslanicima obrazložio i Zakon o završnom računu budžeta Srbije za 2019. godinu, izmene zakona o budžetskom sistemu i o javnom dugu, kao i izmene i dopune finansijskog plana Republičkog fonda za penzijsko i invalidsko osiguranje za 2020. godinu.\nDržava pomaže 298 klubova sa 1,1 milijardu dinara\nMinistar finansija izjavio je danas da je u okviru programa za smanjenje negativnih posledica uzrokovane korona virusom, država obezbedila 1,1 milijardu dinara za podršku sportu.\nMali je u Skupštini Srbije kazao da je obezbeđena pomoć za 298 klubova širom zemlje za različite sportove, među kojima su košarka, rukomet, vaterpolo, veslanje, tekvodno, tenis, karate, džudo, kajak.\n„Svi klubovi iz prve i druge lige dobili su pomoć od 600.000 dinara do 8,5 miliona dinara u zavisnosti od toga da li imaju međunarodna takmičenja. Za najveći broj tih klubova je pomoć u visini njihovih godišnjih budžeta“, rekao je Mali.\nOn je dodao da je sport važan za promociju zemlje, ali i zdravlje nacije.\nMali je naveo da je budžet Ministarstva omladine i sporta za 2021.godinu veći u odnosu na inicijalni budžet tog ministarstva za ovu godinu.\nPrecizirao je da je u Predlogu budžeta za 2021.godinu za Ministarstvo omladine i sporta predviđeno 6,4 milijarde dinara, a da je inicijalni budžet za ovu godinu bio 5,6 milijardi dinara.\n„Mi smo u ovom budžetu obezbedili, ne samo novac za oko 570 nacionalnih priznanja i 400 stipendija koje preko ministarstva dajemo na godišnjem nivou, već i za velika međunarodna takmičenja“, rekao je Mali.\nKako kaže, obezbeđen je novac za evropsko prvenstvo u odbojci za žene, kvalifikacioni turnir za Olimpijske igre za košarkaše, Svetsko prvenstvo u atletici 2022.godine, Svetsko prvenstvo u veslanju 2023.godine, kao i za organizaciju više od 50 međunarodnih i nacionalnih takmičenja kao što su Školarijada, Svetsko prvenstvo i školskom sportu…\nMali je istakao i da je obezbeđen novac u iznosu od preko milijarde dinara za završetak multifunkcionalne dvorane u Beogradu.\nReč je o nacionalnom trening centru za šest sportova – karate, tekvondo, džudo, rvanje, sportsko penjanje i streljaštvo.\nPrvi put, uz budžet za 2021. i završni račun za 2019.\nOvo je prvi put da Skupština Srbije, uz predloženi budžet za 2021. godinu, paralelno razmatra i završni račun budžeta za 2019. godinu, kaže ministar finansija Siniša Mali.\nOn je u parlamentu, gde je obrazložio nekoliko zakona, među kojima je i Predlog zakona o završnom računu budžeta za 2019. godinu, podsetio da je parlament prošle godine usvojio 18 završnih računa budžeta za prethodnih 18 godina.\n„To je bio veliki uspeh Skupštine i veoma važna stvara za građane da se vidi i da se zna ko radi transparentno i da opravdamo svaki utrošeni dinar“, rekao je Mali.\nMinistar je govorio o rezultatima u 2019. godini kada su ukupni prihodi bili 1.328 milijardi dinara, rashodi 1.296 milijardi dinara, i suficit 32 milijarde dinara.\nNaveo je da je budžet u protekle četiri godine beležio suficit, a da je učešće javnog duga u BDP-u 2019. godine bilo 52 odsto, odnosno 23,9 milijardi evra.\n„Odgovorna ekonomska politika i teške reforme koje je počeo Aleksandar Vučić dok je bio premijer, doveli su do toga da smo četiri godine zaradom imali suficit“, kaže Mali\nOn je naveo da nas je ove godine omela pandemija korona virusa, ali i napomenuo da budžet za 2021. daje nadu da ćemo se, sa nikad većim investicijama i stopom rasta od šest odsto, vratiti na dobre rezultate postignute prošle godine.\nMali je rekao i da je u budžetu za 2020. bilo dovoljno prostora za podršku veću od šest milijardi evra tokom najveće ekonomske krize uzrokovane korona virusom.


Srbija u odbranu svetske titule kreće u ponoć - 25.01.2021, Sputnik Srbija\nOrganizatori ATP kupa su objavili raspored takmičenja na kojem titulu brani reprezentacija Srbije. 25.01.2021, Sputnik Srbija\ntenis, sport, atp kup, novak đoković, atp kup\nSrbiju će na ATP kupu, koji počinje 2. februara, predstavljati Novak Đoković i Dušan Lajović u singlu, Filip Krajinović kao zamena i Nikola Ćaćić kao dubl specijalista.\nNaša reprezentacija će, kako je od ranije poznato, biti u Grupi A sa Kanadom i Nemačkom, a sada je poznat i raspored.\nOdbranu trofeja nezvaničnog šampiona sveta u tenisu će Srbija početi prvog dana turnira duelom sa Kanadom od 10.00 po lokalnom vremenu, odnosno deset sati ranije po srednjeevropskom (u ponoć, u noći između 1. i 2. februara).\nPrvi će na teren drugorangirani igrači reprezentacija – Dušan Lajović i Miloš Raonić.\nZatim na teren izlaze Novak Đoković i Denis Šapovalov, a posle tog duela igra se dubl u kojem svi učesnici trenutno nisu poznati.\nSrbija i Kanada igrali su i prošle godine na ATP kupu, a tada je naša ekipa odnela pobedu sa maksimalnih 3-0.\nTi mečevi igraće se na „Rod Lejver“ areni, gde će, u večernjem terminu, igrati i Španija i Australija, u okviru Grupe B.\nSrbija drugog dana takmičenja pauzira, a u okviru njihove grupe sastaju se Nemačka i Kanada.\n12 Januar, 20:03\nNaši teniseri na teren ponovo izlaze 4. februara, u istom terminu kao i prvog dana, kada se sastaju sa reprezentacijom Nemačke.\nTreći dan će otvoriti duel Lajovića i Jan-Lenarda Štrufa, a za njima, pre dubla, sledi duel Đokovića i Saše Zvereva.\nPodsetimo, iz svake od četiri grupa će pobednici proći u polufinale.\n► „Đoković je jedini stao za nas, a oni su ga nokautirali“


Tajvanska kompanija podelila stanovnike Viskonsina\nUgovor vredan 10 milijardi dolara, sa kompanijom sa sedištem na Tajvanu, da se njihovi elektronski uređaji proizvode u saveznoj državi Viskonsin i pored obećanja da bi taj projekat otvorio desetine hiljada novih radnih mesta i druge dugoročne beneficije, nailazi na kritike. Kritičari upozoravaju da bi poreski obveznici u Viskonsinu mogli da budu na gubitku.\nKada je Gonzalo Perez, decembra prošle godine, otvorio restoran Kastelvud u Starteventu u Viskonsinu, to je bilo samo jedno od nekoliko mesta, u sred kukuruznih i polja soje, gde su farmer mogli da predahnu i nešto da pojedu. Međutim za Pereza bi to uskoro moglo da znači puno više.\n“To bi mogla da bude moja premija na lutriji.”\nPremija, zato što mu se, tako reći ispred vrata, otvaraju najveći ekonomski razvojni projekti u Sjedinjenim Državama. Tajvanska kompanija Fokskon, u Maunt Plezentu planira izgradnju objekata za proizvodnju najvećih pljosnatih monitora i zapošljavanje hiljade radnika.\nTaj kompleks će biti samo nekiliko kilometara udaljen od Perezovog restorana, pa se on nada da će vrlo brzo imati pune ruke posla.\n“Nadam se da će za početak dolaziti radnici i građevinari.”\n“Kada počne izvođenje radova, moraće da zaposle 10 hiljada građevinskih radnika i oko 6 hiljada drugog osoblja, a kada se objekti završe biće otvoreno 13 hiljada radnih mesta u proizvodnji i još 20 hiljada pratećih”, kaže Mark Hogan koji je na čelu korporacije za ekonomski razvoj Viskonsina.\nKorporacije je pomogla da se kompanija Fokskon zainteresuje za otvaranje postrojenja u njihovoj državi.\n“Usvojili smo posebne zakone koji su omogućili da kompanija bude uspešna u našoj državi. Veliku ulogu u tome su imali propisi o životnoj sredini I paketi za podsticaj.”\nDeo paketa za podsticaj je i predložena poreska olakšica za Fokskon, oko 3 milijarde dolara, ukoliko ta tajvanska kompanija investira 10 milijardi dolara. Taj predlog je naišao na otpor.\nTo je najveća poreska olakšica u istoriji Sjedinjenih Država i ono što iznenađuje je, da Viskonsin obično ne igra takve igre”, smatra profesor ekonomije Stiven Diler.\nOn kaže da ono što najviše brine američke poreske obveznike je potrencijalna opasnost da će na kraju država dugovati novac Fokskonu.\n“Ukoliko Fokskon ne plaća porez i ima kredit od poreza koji ne plaća to će značiti da država Viskonsin finansira Fokskon.”\nAli Gonzalo Perez, koji je pre 30 godina u Sjedinjene Države došao iz Maksika, kaže da njegova briga nisu poreske olakšice za Fokskon već broj potencijalnih mušterija.\nPerez možda neće morati dugo da čeka da bi video u kom će se pravcu kretati njegov biznis, jer je početak gradnje novih fokskonovih objekata planiran za sledeću godinu. Do kraja 2018. očekuje se da će u toj kompaniji u Viskonsinu biti oko hiljadu zaposlenih radnika.


Vratio bi se u Zvezdu da ispravi nepravdu! - Sportske.net\nVratio bi se u Zvezdu da ispravi nepravdu!\n25. oktobar 2015.\nSrpski fudbaler Nikola Maksimović rekao je da se za vreme provedeno u Crvenoj zvezdi kaje samo zbog kiksa u utakmici sa Bordoom, dok je za period posle toga rekao da se radilo o svemu osim o fudbalu i da te stvari nisu bile do njega.\nFoto: BETA/AP Photo/Massimo Pinca\nMa, kakav Čelsi, kakav Mančester, on želi sa Zvezdom u Ligu šampiona!Ovacije za "Deliju" Lalata!Ovako je Luis Ibanjez bacio "topovski udar"!Božović: "Nadam se da će Borac biti drugi na kraju sezone"Lalatović: "Zvezda pokazala zašto je prva"\nMaksimović je u intervjuu agenciji Beta govorio o periodu provedenom u Zvezdi, reprezentaciji Srbije kojoj sledi važan kvalifikacioni ciklus za Svetsko prvenstvo u Rusiji, teškoj povredi koju je doživeo prošlog meseca, kao i o svojoj budućnosti u Torinu i nastavku karijere.\n"Jako mi je žao samo zbog Bordoa, ne želim da komentarišem šta se dalje dešavalo, posle toga je bilo sve samo ne fudbal, dešavale su se neke stvari koje nisu bile do mene, ništa tu nisam mogao da promenim i uradim. Iskreno, krivo mi je, tih godinu dana posle Bordoa će mi ostati do kraja života u ružnom sećanju. Ako bih jednom mogao da se vratim u Zvezdu, naravno da bih se vratio, da osvojim tu titulu i ostvarim nešto što sam sebi zacrtao", rekao je Maksimović.\nZvezda je protiv Bordoa krajem avgusta 2012. imala rezultat za prolaz u grupnu fazu Lige Evropa, ali je Maksimović napravio veliku grešku i loše ispucao loptu u nadoknadi vremena, posle čega je Boban Bajković napravio penal, a francuski klub iz jedanaesterca postigao pogodak za pobedu 3:2 i prolaz dalje.\n"Desio se jedan kiks, ali to je fudbal, desi se, ja sam odbrambeni igrač, nisam napadač da mogu da pogrešim svaki put. U odbrani moraš da budeš koncentrisan, ali to je bio trenutak... Bilo je 2:2, izjednačili smo, emocije su nas ponele, pogotovo mene kad znam da je bukvalno minut do kraja i prolaz dalje, ulazimo u grupu što je za sve nas u klubu bilo jako važno, ali mlad sam bio, nezreo, nisam ostao hladne glave i pogrešio sam", rekao je Maksimović.\nMaksimović posle duela sa Bordoom nije mnogo igrao, a nakon te sezone prešao je u italijanski Torino.\n"Sigurno je da mi je bila velika čast što sam bio u Zvezdi. Prvih šest meseci u Zvezdi mi je bio lep period, iako nismo imali šanse za titulu, ali smo pobedili u tri 'večita' derbija, osvojili Kup i uradili smo sve što smo mogli. U Zvezdu sam došao sa 19-20 godina, bio sam relativno mlad... Naravno da bih neke stvari promenio, ali je to teško reći jer nikad ne možeš da se vratiš u nazad, moraš da ideš napred i ispravljaš greške koje si pravio", kazao je ovaj 23-godišnjak.\nMaksimović je naveo da dođe na Zvezdin stadion kad god može i gleda utakmice, poput duela u nedelju sa Borcem, koji je pratio uživo u društvu porodice.\n"Kad god sam ovde dođem da gledam Zvezdu, to je jedini klub koji volim, kad god mogu - tu sam", istakao je Maksimović.\nPrema njegovim rečima, Zvezda ove sezone igra mnogo bolje nego godinama unazad.\n"U Zvezdi su najbitnije pobede i kontinuitet utakmica. Dovođenjem trenera Miodraga Božovića je napravljen veliki korak, dobro je skockao ekipu, doveo je prava pojačanja koja su falila Zvezdi u prethodnim godinama. Kad krenu pobede sve ide svojim tokom. Imamo dobru i mladu ekipu, sigurno najjaču u Srbiji, bez govora. Nadam se da će ostati na okupu da Zvezda posle ove titule konačno igra bar kvalifikacije za Ligu šampiona", rekao je Maksimović.\nKada je reč o reprezentaciji Srbije, ona već godinama beleži slabe rezultate, a odbrana, koja je nekad bila najjači deo tima, postala je u međuvremenu najslabiji. Od Maksimovića se očekuje da sa Matijom Nastasićem čini štoperski par reprezentacije Srbije u narednom periodu, s obzirom na to da njih dvojica kada su zdravi igraju odlično u svojim klubovima, a i mladi su.\nMaksimović je istakao da je spreman da preuzme odgovornost u nacionalnom timu.\n"Igrajući u Italiji vratio sam samopozudanje koje mi je bilo potrebno posle Zvezde, gde nisam pokazao svoj kvalitet i nisam uradio ono što sam sanjao ceo život, da ću osvojiti titulu i da ću biti duži period u njoj, nije mi se ostvarilo, ne samo mojom krivicom, ali ne bih da se vraćam na to.\nItalija mi je pomogla, nema bolje lige od italijanske za štopere, što se tiče taktike, tehničkih stvari i mislim da sam mnogo napredovao i sazreo i da nemam problem i ne osećam pritisak da nešto moram. Uvek ću dati sve od sebe pa ako to nije dovoljno, ko može više neka uđe, stvarno nemamo problem s tim, a znam da mogu mnogo jer verujem u sebe i tako ću nastaviti", rekao je Maksimović.\nOn je naveo da je Srbija igrala velika takmičenja prevashodno zahvaljujući jakoj odbrani koja ne krasi reprezentaciju poslednjih godina.\n"Zahvaljujući odbrani uvek smo se plasirali na velika prvenstva. To nemamo u poslednje vreme, ali nije tu kriva samo odbrana, nju ne čine samo dva igrača, već mora da je igra ceo tim. Mi to jednostavno nismo imali u presudnim utakmicama, pogotovo u ovim kvalifikacijama", rekao je Maksimović.\nPo njegovim rečima, reprezentacija Srbije ima mladu ekipu i u budućnosti može mnogo da se očekuje.\n"Generalno, imamo mnogo mladu ekipu i u budućnosti može mnogo da se očekuje od nas. Naravno, treba nam pravi vođa koji će da bude tu. Kada kažem vođa, mislim na trenera, kapitena i te starije igrače koji će da budu podrška nama mlađima da pokažemo ono što znamo, a mislim da znamo mnogo i da imamo dobru reprezentaciju za budućnost", kazao je Maksimović.\nOn je dodao da je nacionalnom timu potrebno vreme i prostor, kao i to da se nada da će Radovan Ćurčić ostati selektor.\n"Nadam se da će Ćurčić ostati, da će svi ostati na okupu i da će sve to trajati malo duže jer su nam u poslednje dve godine promenili četiri selektora, što nije mala stvar, svaki ima svoje zahteve, a to je teško uklopiti jer okupljanje traje od sedam do 10 dana i to je malo vremena, pogotovo jer se prvi dan radi oporavak, neki dođu povređeni. Jako je teško, malo vremena ima, a opet nemamo neko samopouzdanje za sebe jer imamo loše rezultate", naveo je štoper Torina.\nKada je reč o predstojećim kvalifikacijama za Svetsko prvenstvo u Rusiji, Maksimović je rekao da je Mundijal takmičenje koje ne sme da se propusti.\n"Do sada smo uvek pričali da možemo, kada vidimo kvalifikacionu grupu. Ništa nije sigurno. Ima još vremena do početka tih kvalifikacija, znamo kakva nam je grupa, treba dobro da analiziramo protivnike i svi spremni ih dočekamo jer je Svetsko prvenstvo veliko takmičenje koje nikad ne sme da se propusti, a mislim da mi sa ovom ekipom, u ovoj grupi, možemo da budemo među prve dve, ako ne direktno, onda barem baraž", rekao je Maksimović.\nMaksimović je početkom septembra doživeo tešku povredu, zbog čega nosi gips, a očekuje da će krajem godine ponovo biti na terenu.\n"Očekujem da zaigram pre Nove godine. Mislim da ću odigrati dve utakmice pre zimske pauze koja će trajati dve nedelje i koja će mi poslužiti da se spremim još bolje i da u nastavku sezone uđem u kontinuitet utakmica, što će mi sigurno biti potrebno", rekao je on.\nMaksimović je u međuvremenu postao jedan od najboljih igrača Torina, zbog čega je usledilo interesovanje velikog broja klubova, a letos je bio nadomak prelaska u Milan, ali je previsoko obeštećenje uticalo da transfer ne bude realizovan.\n"Svakog prelaznog roka ima interesovanja i to prija, ali poslednjeg se nisam toliko nadao da ću promeniti sredinu, iako je zaista bilo ponuda velikih klubova. Veliko obeštećenje je bilo prepreka od samog početka i ti klubovi jednostavno nisu uspeli da nađu zajednički jezik sa predsednikom, koji je u tom trenutku procenio da ja vredim toliko koliko je tražio za mene", kazao je Maksimović.\nPrema njegovim rečima, obeštećenje od 25 miliona evra "možda nije bilo realno", ali predsednik Torina Urbano Kairo mu je rekao da nije želeo da ga pusti za manju cenu od one koju je Milan platio za Alesija Romanjolija.\n"Poslednjeg dana prelaznog roka stigla je ponuda Napolija od 18 miliona evra, koja je bila najveća do tad, ali mislim da je bilo kasno. Da je ta ponuda stigla dve-tri nedelje pre kraja prelaznog roka, možda bi me i pustili, jer 31. avgusta nije bilo vremena da nađu adekvatnu zamenu i dovedu nekog kvalitetnog štopera", rekao je Maksimović.\nOn je dodao da ima podršku svih ljudi u Torinu i da će ga trener sigurno staviti u tim i kada bude mogao da igra 45 minuta.\n"Desila se povreda, ali jak sam u glavi i znam da ću se vratiti još jači, a to znaju i oni, za to ne brinem. Za sada je bolje da ostanem u Torinu, iako će u januaru sigurno biti neka ponuda, ali ne želim da idem, hoću da se vratim na teren, odigram do leta i mislim da će onda biti pravi trenutak", rekao je Maksimović.\nMaksimović je do sada za Torino odigrao 62 utakmice, dok je za reprezentaciju Srbije nastupio sedam puta.


Hotel “PANORAMA City Inn” /kategorije 3*/ je prijatan, porodični hotel u ekskluzivnom centru Novog Sada, na uglu Bulevara Oslobođenja i Futoške ulice, gde goste uvek srdačno dočekuje ljubazno, kvalifikovano i predusretljivo osoblje.\nU neposrednoj blizini Hotela Panorama City Inn se nalazi Novosadski sajam, najpoznatije i najuglednije mesto održavanja najznačajnijih međunarodnih i domaćih sajamskih manifestacija u regionu, a međunarodni aerodrom „Nikola Tesla“ u Beogradu je udaljen oko 1 sat vožnje.\nLaganom šetnjom, za svega nekoliko minuta stiže se do Srpskog Narodnog Pozorista – najstarijeg pozorišta na Balkanu, bioskopa, tržnih centara, restorana, barova i klubova, uređenih parkova i prelepog šetalista uz Dunav.\nApartmani i sobe hotela Panorama City Inn Novi Sad su prostrani i luksuzno opremljeni udobnim sadržajima i prilagođeni posebnim potrebama poslovne klijentele i modernog gosta.\nUkupan smeštajni kapacitet Hotela Panorama City Inn Novi Sad je 26 ležaja, u 10 soba i dva apartmana. Sve sobe Hotela Panorama City Inn su klimatizovane, sa kablovskim TV programom, DVD kućnim bioskopom, priključkom za besplatan bezicni internet, telefonom, sefom, mini barom, a kupatila su moderno opremljena hidromasažnim tuš kabinama i jacuzzi-kadom, fenom za kosu… Extra sadržaj obuhvata mantil za kupanje, papuče i fen za kosu.\nSuperior sobe imaju spa kupatilo ili toplu kupku. Većina soba Hotela Panorama City Inn ima predivan pogled na Novi Sad, Petrovaradinsku Tvrđavu i Frušku Goru, a dve sobe imaju veliku polukružnu terasu.\nU restoranu Hotela Panorama City Inn se služi raznovrstan doručak u tipu buffet posluženja – švedskog stola, gde gosti u popodnevnim satima mogu uživati uz TV programe i raznovrstan izbor vrhunskih vina.\nPostoji mogućnost organizovanja manjih skupova i poslovnih sastanaka u sali za sastanke kapaciteta do 30 učesnika. U suterenu hotela Panorama City Inn Novi Sad se nalazi garaža koja garantuje maksimalnu bezbednost vozila. Usluge fotokopiranja i slanja faksa su obezbeđene na recepciji hotela koja radi 24 sata, a uslužni kompjuter sa internetom, u sklopu hotelskog bara, je na raspolaganju takođe 24 časa.\nZanimljiva mesta: Petrovaradinska tvrđava, Galerija Matice Srpske, Galerija Pavla Beljanskog, Atelje 61 – radionica ručno rađenih unikatnih tapiserija. Muzej Vojvodine, Sinagoga, Sremski Karlovci, Manastiri Fruške Gore, salaši Vojvodine, radionice ručnih radova i starih zanata, kulinarski kursevi…


Košarkaši Kingsa Nemanja Bjelica i Bogdan Bogdanović su odlučili da sa Vladom Divcem i njegovom suprugom učestvuju u pomoći Srbiji u borbi protiv korona virusa.\nBek Sakramento Kingsa Bogdan Bogdanović i krilni igrač Nemanja Bjelica udružili su se sa fondacijom generalnog menadžera Vlada Divca - Fondacija Ana i Vlade Divac - da prikupe sredstva za kupovinu respiratora, medicinskih maski i potrebština za pomoć bolnicama i medicinskim institucijama u pomoći za intezivnu negu i traume za Covid-19 pozitivne ljude, one izložene virusu i druge visokorizične pacijente u rodnoj Srbiji.\n- Inspirisan sam svime širom NBA lige i čitavog sveta koji su dali podršku pojedincima koji su najviše pogođeni ovo krizom, što je veoma važno za mene mogu da pomognem ljudima u domovini obezbeđujući materijal potreban za spašavanje života. Želim da se zahvalim hrabrim medicinskim profesionalcima koji rade naporno da pomognu svima koji su ugroženi virusom. Znam da ćemo uskoro proći kroz ovo teško vreme zajedno - rekao je Bogdan.\nZatim je usledila i reakcija Bjelice:\n- Ponosan sam da donira ove bitne potrbštine da bi se pomogla herojska prva linija radnika koji se bore sa Covid-19 i da se pomogne pacijentima kojima trebaju ove stvari koje spašavaju živote u otadžbini. Tokom ovog vremena, ključni prioritet su zdravlje i bezbednost i počastvovani smo što možemo da pomognemo - rekao je Bjelica.\nFondacija je osnovana 2007. godine i prioritet je pomoć Srbima u trenucima velike krize poput ove.\n- Strašn uticaj globalne pandemije je uzasavajuć i naša srca su sa svakom osobom koja je dodirnuta ovog krizom. Kroz fondaciju, mi se trudimo da pomognemo da dođemo do resursa koji mogu da pomognu kvalitet života i da stvore bolju budućnost za najranjivije. Ana i ja smo ponizni zbog prilike da se pridružimo prijateljima iz Kingsa u slanju respiratora, maski i resursa koji pomažu herojima i pacijentima kući da se zajedno suprostvavimo u ovoj borbi - rekao je Divac.\nOvim se nastavlja niz donacija Sakramenta, nakon što je prethodne nedelje donirano 250 hiljada dolara različitim društvenim organizacijama za hranu, potrebštine i druge potrebe. Tim je obezbedio i 100 hiljada maski i pomogao u njihovoj distribuciji. Prošlog meseca su donirali više od 2300 kilograma hrane bankama hrane.


Klinička testiranja potvrdila: Fajzer uspješan 90,7 odsto kod djece između pet i 11 godina - Srpskainfo\nVakcina kompanija Fajzer/Biontek se pokazala uspješnom 90,7 odsto protiv kovida prilikom kliničkog testiranja kod djece stare između pet i 11 godina, saopštio je danas američki proizvođač.\nPrilikom testiranja, 16-oro dece koja su dobila placebo, inficirana su kovidom, naspram troje djece koja su bila vakcinisana, saopštio je Fajzer tokom prilaganja dokumentacije Američkoj agenciji za hranu i lijekove (FDA), prenio je Rojters.\nZbog toga što među 2,268 učesnika testiranja, dva puta više djece primilo vakcinu, nego što je dobilo placebo, rezultat je pokazao da je uspješnost cjepiva veća od 90 odsto.\n“Ovaj fenomen je potpuno nov” Naučnici tvrde da antitijela od delte ne štite od omikrona\nKlinička testiranja djece stare između pet i 11 godina nisu primarno napravljena da mjere efikasnst protiv kovida, već da uporede količinu neutrališućih antitijela kod vakcinisane djece, sa onima kod odraslih.\nNa osnovu ovih rezultata, Fajzer i Biontek su prošlog mjeseca saopštili da je njihova vakcina stvorila jak odgovor kod djece.\nSavjetnici FDA će se susresti u utorak kako bi glasali da li da preporuče da agencija odobri vakcinu za tu starosnu grupu (pet do 11 godina).\nU SAD je potpuno vakcinisano 190 miliona ljudi, od čega je 11 miliona djece koja su stara između 12 i 17 godina, i oni su primili Fajzer.\nUkoliko FDA odobri vakcinu za djecu od pet do 11 godina, grupa savjetnika američkih Centara za kontrolu i prevenciju bolesti, će se sastati 2. novembra da da preporuke agenciji kako bi se vakcine distribuirale.\nSvijet djeca Fajzer Korona virus\n"Nije bilo kao na TV, posiječeš ih jednom i oni umru" Tinejdžeri se smijali kad su ubili svoju porodicu\nOdjeknulo nekoliko eksplozija: Napadnuta američka vojna baza\nNeviđeni skandal: Nakon masakra u školi američki kongresmen objavio porodičnu fotografiju s oružjem u rukama\n"Zima 2021. će biti dramatičnija od zime 2020" Njemački zvaničnici savjetuju građanima da NE PUTUJU ZA BOŽIĆ\nVozilo se zabilo u demonstrante: Najmanje petoro ubijeno, 15 uhapšeni\nUPOZORENJE LJEKARA Djeca koja su preležala koronu najčešće se žale na ove simptome\n„Mogu da ugroze starije“ Svaki sedmi novozaraženi u Srpskoj DIJETE ILI TINEJDŽER\nOpštinske izborne komisije nisu dobile nijedan prigovor: Zatvorena birališta u Cetinju, Mojkovcu i Petnjici\n"Ovako smo prevarili sistem" Par osvojio 25 miliona dolara na lutriji i otkrio svoju tajnu (VIDEO)\nZatvorske kazne zbog nestanka kiseonika: Nemar zdravstvenih zvaničnika izazvao smrt deset pacijenata\nTUGA Crnogorski novinar preminuo kad je saznao da mu je umro sin\nBORBA SA POPLAVOM Dicmo pod vodom, deo stanovništva evakuisan\nUVEDENO I LOCIRANJE PUTNIKA Usvojen niz antikovid mjera zbog omikron soja\nDELTA SOJ JOŠ DOMINANTAN Omikron pronađen u najmanje 15 američkih država\nIzbori u Crnoj Gori: Izlaznost u Mojkovcu 67 odsto, u Cetinju 44 procenta


Otkazani razgovori dve Koreje – Nadlanu.com\nObjavljeno 11. juna 2013. / 15:31:02\nRazlog za to je što je Severna Koreja imala primedbu na rang glavnog pregovarača Južne Koreje, saopštile su južnokorejske vlasti.\nRazgovori na ministarskom nivou, prvi u poslednjih šest godina, trebalo je da se održe u sredu u uslovima velikih očekivanja da će dijalog dovesti do smanjenja vojnih tenzija na podeljenom Korejskom poluostrvu.\nZa sada nije jasno da li su razgovori samo privremeno ili definitivno otkazani, ali se navodi da su otkazani posle nagoveštaja da dve strane ne mogu da se dogovore o sastavu delegacija, posebno šefova dva pregovaračka tima, javila je agencija Jonhap.\nKim Hjung Suk, predstavnik ministarstva za ujedinjenje u Seulu rekao je novinarima da im je Sevena Koreja predočila da izbor zamenika ministra za ujedinjenje za šefa delegacije Juga nije prikladan. Severna Koreja je rekla da je izbor delegacije Juga “velika provokacija”, dodao je Kim. “Naša vlada žali zbog stava Severne Koreje”, rekao je predstavnik u Seulu.\nPosle dužeg zakašnjenja dve strane su konačno tek danas pre podne razmenile liste s imenima članova delegacija. Pjongjang je saopštio da ima problem sa glavnim delegatom Seula. Dve strane su nastvile da razmenjuju poruke ali dogovori očigledno nisu dali rezultate.\nPetočlana delegacija Severne Koreje trebala je da pređe granicu sutra ujutru i da se kolima preveze do glavnog grada južne Koreje gde je planirano da se razgovori održe u hotelu Hilton.\nPosle meseci povišenih vojnih napetosti izazvanih ratnohuškačkom retorikom i pretnjama nuklearnim ratom, mnogima na Korejskom poluostrvu i šire laknulo je kada su se dve strane, posle iznenadne ponude Pjongjanga, tokom proteklog vikenda dogovorile o razgovorima u Seulu.\nMeđusobno cepidlačenje oko šefova delegacija pokazalo je, međutim, koliko je visok stepen međusobnog nepoverenja i sumnjičenja a ishod razgovora neizvestan.\nU Seulu su isticali da, ukoliko su obe strane iskrene u želji da postignu održiv napredak, na čelu delegacija moraju da budu ljudi koji imaju ovlašćenja da pregovaraju i donose odluke.\nPosledni dijalog na tom ministarskom nivou održan je 2007. Sada je dogovoreno da na razgovorima u Seulu bude reči o obnavljanju rada zajedničke industrijske zone Kaesong u Severnoj Koreji, koju je Pjongjang zatvorio u aprilu na vrhuncu vojnih napetosti. Bilo je takođe planirano da se razgovara i o ponovnom dolasku turista s Juga u planinska letovališta na Severu i ujedinjavanju porodica razdvojenih Korejskim ratom.\nJužnokorejska predsednica Park Geun Hje rekla je danas da se nada da će razgovori predstavljati “prvi korak” u izgradnji poverenja kako bi se postigao postojan nivo mira i stabilnosti na Korejskom poluostrvu.\nPark insistira da značajniji razgovori o drugim značajnijim pitanjima mogu da se održe samo ako Severna Koreja pokaže konkretne znake da je spremna da napusti svoj program nuklearnog naoružanja, što Pjongjang odlučno odbija.\njužna korejaotkazanorazgovorseverna koreja


13.10.2021. / 12:25\nBANJALUKA – Ministarstvo privrede i preduzetništva Republike Srpske, u saradnji sa Poreskom upravom Srpske, isplatilo je zaključno sa današnjim danom oko dva miliona KM za 4.459 radnika kojima je povećana plata u odnosu na period početne plate.\nRiječ je o 177 obrađenih zahtjeva koji su podneseni do 31. jula za podsticaj za povećanje plata radnika, saopšteno je iz Ministarstva privrede i preduzetništva Srpske.\nU narednom periodu nastaviće se obrada dospjelih zahtjeva i isplata podsticaja za povećanje plate radnicima za četvrti obračunski period, januar-juni ove godine, dodaje se u saopštenju.\nIz Ministarstva podsjećaju da je cilj uvođenja ove mjere smanjenje “sive zone” u oblasti prijave radnika i isplate plata, poboljšanje položaja radnika i prevođenje cjelokupnog novčanog iznosa koji radnik dobija od privrednog subjekta u legalne tokove. Nezavisne novine\nKomentari na članak: Isplaćeno oko dva miliona KM podsticaja za povećanje plata\n13.10.2021 u 22:03\nKo je imao matematiku u skoli to je po 80 marki za svakog od njih 4459. Krupne pare.


Trenutno čitate Programi i projekti Pravo na znanje\nPRAVO (NA) ZNANJE\nCilj projekta je da se studenti informišu o svojim pravima i mogućnostima da se uključe u donošenje odluka i daju konkretne predloge za poboljšanje nastavnih procesa i studentskog standarda.\nNedovoljna informisanost i razumevanje aparata donošenja odluka u okviru fakulteta i univerziteta je jedna od osnovnih razloga zašto se studenti ne uključuju aktivno u rad studentskih predstavničkih tela. Izlaznost na izborima za studentski parlament je poslednjih godina u porastu, ali je i dalje manje od 10% na Univerzitetu u Novom Sadu.\nAktivno učešće u studentskim organizacijama, osim što pruža mogućnost uticanja na promene i dešavanja u akademskom društvu, utiče i na same studentske aktiviste tako što ih upoznaje sa volonerizmom i radom u timovima. Na taj način studenti stiču iskustvo i neophodne socijalne veštine i znanja za buduću karijeru.\nProjekat predviđa izradu brošure koja sadrži informacije o studentskim predstavničkim telima, organima univerziteta i fakulteta, studentskim i strukovnim organizacijama koje će biti podeljene na fakultetima UNS i organizovanje konferencije na koju će biti pozvani aktuelni predstavnici studenata.\nOvaj projekat je podržala Gradska uprava za sport i omladinu - Kancelarija za mlade.\n- Programi i projekti


PORTAL KRUG - Zašto žene teže uspevaju u privatnom biznisu?\nPrevious Article Arheološko otkriće iznad manastira Gradac\nNext Article Kako u Srbiji (ne)može da se opstane na selu\nU našoj zemlji žene, u proseku, u svet preduzetništva "ulaze" izmedu 36 i 55 godina starosti, ankete pokazuju – uglavnom iz nužde. Jer, 66 odsto preduzetnica priznalo je da su ih ka biznisu pokrenuli tek prelomni događaji u životu, otkazi, razvodi, porodični problemi. Skoro duplo manji je procenat žena koje su u privatnoj inicijativi videle svoju šansu. Žene mlađe od 32 godine koje pokreću sopstveni biznis, u Srbiji su više izuzetak, nego pravilo.\nMilica Kučević iz Baljevca na Ibru naredne godine ide u penziju, ali joj to nije smetalo da pre četiri godine pokrene svoj sopstveni biznis otvarajući krojačku radnju. Ona je od 1981. godine radila u kadrovskoj službi jednog društvenog preduzeća u Novom Pazaru, koje je 1992. godine prestalo da radi. Nekoliko godina trebalo je da nad tom firmom i zvanično bude proglašen stečaj. Kada se to dogodilo, Milica je shvatila da nešto mora sama da preduzme, pa je 1997. godine odlučila da kod tekstilaca-privatnika u Novom Pazaru počne da uči posao šivenja. Sedamnaest godina radila je za druge, “brušeći” svoje znanje i veštinu krojenja i rada na industrijskim mašinama. Delom zahvaljujući sredstvima Nacionalne službe za zapošljavanje (koja je tokom prve godine rada koristila uglavnom za plaćanje poreza i doprinosa), registrovala je sopstvenu preduzetničku radnju, a danas, kada mašina ima duplo više nego radnica, žali jedino što se na privatan posao nije osmelila ranije.\nŽensko preduzetništvo u razvijenijim zemljama odavno je značajan pokretač ekonomskog razvoja. Udeo "ženskih preduzeća" u ukupnom broju malih i srednjih preduzeća u Srbiji je 31,7 odsto, što je gotovo na nivou evropskog proseka (34 odsto), ali – u Evropi ženski biznisi traju, a kod nas se gasi skoro svaka druga ženska preduzetnička priča (47 odsto). Stopa gašenja „muških“ preduzeća daleko je manja (38 odsto).. Ženski biznisi su u 90 odsto slučajeva mikro-biznisi, pa su im problem nelikvidnost, teži pristup tržištu i lancima dobavljača, nedostaju podsticajne mere i poboljšanje uslova finansiranja.\nMarija Čeperković iz Raške godinama živi i radi na Kopaoniku, a sledeći sopstvenu intuiciju i, kako sama priznaje, na nagovor supruga Ivana, odlučila je da posle šest godina rada za druge, započne sopstveni privatan biznis, u kojem se oprobala i pre nego što je kod Nacionalne službe za zapošljavanje konkurisala za sredstva namenjena početnicima u biznisu. Prošle godine ih je i dobila, otvorila svoju preduzetničku radnju registrovanu za uslužno pranje i peglanje posteljine, peškira, uniformi i – prezadovoljna je. Tih 180.000 dinara pomoći države, koristi joj da tokom prve, obično najteže godine za početnike u biznisu, ne brine makar za poreze i doprinose, a od onog što zarade -nabavljaju stalno neophodnu novu opremu: mašine za pranje i peglanje posteljine, sušilice. Marija iskreno priznaje da joj je trebalo hrabrosti da se odluči da uđe u svet preduzetništva.\n- Nisam bila sigurna u sebe, nisam verovala da mi to možemo sami da «izguramo», ali danas sam suprugu Ivanu zahvalna što je bio veći vizionar od mene – ističe Marija, poručujući da preduzetnik, da bi bio uspešan, pre nego što započne neki posao mora da odredi prioritete, da zna šta želi, da ne mašta o nekom poslu velikog obima već na samom početku.\nProfil prosečne preduzetnice kaže da je to žena srednjih godina, koja ima završenu srednju školu, udata je i ima decu. Za više od dve trećine žena koje su u Srbiji danas preduzetnice, nije bilo drugog načina da sebi obezbede zaposlenje, osim pokretanjem svog biznisa.\nU Udruženju poslovnih žena Srbije kažu da državi ne treba da bude cilj samo da podstiče žene da osnivaju firme, koje se vrlo često nađu u „nebranom grožđu“, naročito kada dođe do problema plasmana i naplate. Cilj su, navode, mere koje će i tim malim biznisima omogući da porastu i da jednom, žene koje su same sebe zaposlile, budu u prilici da zaposle druge.\nŽene se, prema rečima Snežane Prelić, direktorke filijale u Kraljevu Nacionapne službe za zapošljavanje, logično, najčešće okreću poslovima u sferi usluga, i to onih čije pružanje zahteva najmanje ulaganja (kozmetički i frizerski saloni, poslovi u oblasti trgovine, ljudskih resursa, u oblasti prerađivačke i tekstilne industrije).\nPreduzetnicama je mnogo teže nego muškim kolegama i zbog toga što im je, kako se procenjuje, za postizanje osetnijeg uspeha u poslu potrebna bar jedna decenija. Jer, tek svaka osma preduzetnica u Srbiji vlasnica je neke nekretnine. One koje nekretnine nemaju teže dolaze do kredita. Nedostaje im i podrška, naročito na početku posla.\nAnketirane žene-preduzetnice često ističu ističu da je ovo, ipak, svet muškaraca i da je u Srbiji „sve lakše ako ste muško“. Roditelji devojčica žele da im kćerka ima „normalan“ posao, a nijedan ne želi da se njihovo žensko dete muči zbog problema koje neminovno donosi privatan biznis.\nSrpsko društvo i dalje robuje predrasudama po kojima je ženama mesto u kući, pa one moraju da ulože mnogo više napora da bi bile priznate i ozbiljno shvaćene. Osim toga, zaista ih ograničava i „duplo“ radno vreme, jer poslovne žene sve obaveze posle radnog dana čekaju kod kuće.\nProšle godine u Srbiji je izdvojeno oko dva miliona evra podrške preduzetnicama, a projekat "Uvođenje rodno senzitivnog upravljanja privredom na lokalnom nivou", treba da obezbedi bolju saradnju preduzetnica sa lokalnim samoupravama. Problemi su i nedovoljna informisanost žena i promocija ženskog preduzetništva u Srbiji. Većina onih koje su se okušale u privatnom biznisu kaže da taj posao, koji god bio u pitanju, nije ni malo lak. Cilj, uložena energija, snaga, volja i vera, za upeh mogu, ali nažalost, ponekad i ne moraju da budu dobitna kombinacija.\nGost - baki\nPost on: 07/02/2018 09:17:57\nSamo nemojte više da ,,kukate,, imate vas u zdravstvu, prosveti, politici...niko vam ne brani iako ne pokazujete neki kvalitet (čast izuzetcima)...borite se i dokažitze da vredite a ne sve preko sebe i NVO-a.


Meštani Gornjih Nedeljica, koji čine udruženje "Ne damo Jadar", pozvali su relevantne institucije da izađu na teren i utvrde šta se tačno desilo parceli sela Šurice. Ta parcela je, po njihovim rečima, nekada bila plodno zemljište, a nadležne su… »\nKompanija "Rio Sava Eksplorejšn" (RSE), srpska kćerka kompanija "Rio Tinto Grupe", odbacila je nedavne tvrdnje medija koje su uzburkale javnost. Ona je, naime, demantovala da je početak njenih iskopavanja razlog za obojenost crvenom bojom bare, odnosno… »\nObojena voda u Gornjim Nedeljicama: Rio Tinto tvrdi da to nema veze sa njihovim istraživanjem ležišta Jadar…\n(BETAPHOTO/MILAN TIMOTIC/DS) (Beta) – Kompanija Rio Tinto je negirala da je obojena voda u jezeru u mestu Gornje Nedeljice na bilo koji način povezana sa njihovim istraživanjem ležišta Jadar. “Bara (jezero) u mestu Gornje Nedeljice nalazi na… »\nKompanija Rio Tinto saopštila je, reagujući na tvrdnje meštana Gornjih Nedeljica da su njene aktivnosti uzrok pojave crvene vode u lokalnom jezeru, da je u periodu od 2007. do 2018, u radijusu od oko 200 metara, postojalo 15 istražnih bušotina od… »\nKompanija Rio Tinto večeras je negirala da je obojena voda u jezeru u mestu Gornje Nedeljice na bilo koji način povezana sa njihovim istraživanjem ležišta Jadar. "Bara (jezero) u mestu Gornje Nedeljice nalazi na privatnoj parceli na koju kompanija… »\nBEOGRAD - Kompanija "Rio Sava Eksplorejšn" (RSE), odbacila je današnje tvrdnje nekih medija da je početak njenih iskopavanja razlog za obojenost crvenom bojom bare, odnosno jezera u mestu Gornje Nedeljice. "Ovim putem obaveštavamo javnost da se bara… »\nIako "Rio Tinto" navodi da ima overen patent da tehnologija prerade rude litijuma i proizvodnja neće ugroziti životnu sredinu u projektu "Jadar", trojica akademika upozoravaju da je to obmana. Navode da ova kompanija ima samo patentnu prijavu, što… »\nKompanija Rio Tinto večeras je negirala da je obojena voda u jezeru u mestu Gornje Nedeljice na bilo koji način povezana sa njihovim istraživanjem ležišta Jadar. “Bara (jezero) u mestu Gornje Nedeljice nalazi na privatnoj parceli na koju kompanija… »\nBlic pre 35 minutajoš 12 povezanih


U19 ABA: Igokea treća u regionu. Ilić u najboljoj petorci – KK Igokea – Republika Srpska\nKK Igokea - Republika Srpska > Vijesti > ABA Liga > U19 ABA: Igokea treća u regionu. Ilić u najboljoj petorci\nU19 ABA: Igokea treća u regionu. Ilić u najboljoj petorci\nPosted by Igo on 28.01.2018\nJuniori Igokee ostvarili su još jedan fantastičan uspjeh ove sezone osvojivši treće mjesto na prvom po redu juniorskom takmičenju ABA Lige. Igokea je prvo u meču polufinala izgubila od Mega Bemaksa 70:73, da bi danas u meču za treće mjesto preokretom u poslednjoj četvrtini naš tim došao do pobjede 77:74 protiv podgoričke Budućnosti. U ovom meču najefikasniji bio je Ilić sa 21 poenom i 11 skokova, a pratili su ga Janković sa 13 poena, i Savić i Malešević koji su postigli po 10 poena.\nTakođe, naš igrač Dalibor Ilić izabran je u najbolju petorku turnira, koju pored njega još čine Goga Bitadze i Andrija Marjanović (Mega Bemaks), Zoran Paunović (Crvena Zvezda mts) i Andrija Slavković (Budućnost VOLI).\nIgokea već u srijedu nastavlja takmičenje u Prvoj Ligi Republike Srpske a u goste nam od 18 časova dolazi Rudar 2015 iz Ugljevika.\nŽarko Milaković, trener Igokee\n“Pokazali smo karakter, velika je stvar biti treći u regionu. Budućnost je kontrolisala utakmicu, ali uspjeli smo da se vratimo. Možda nisam očekivao da će Igokea u tri godine stići do trećeg mjesta regionu, ali kada sam prije godinu i po odradio prvi trening sa ovim momcima znao sam da mogu mnogo”


Fiat-Chrysler prodao dva automobila čija je proizvodnja obustavljena pre više od tri godine - Auto Republika\nFiat-Chrysler prodao dva automobila čija je proizvodnja obustavljena pre više od tri godine\n07/10/2020 - 16:32\nDodge Viper je sigurno svima veoma poznat automobil. Još od zvaničnog predstavljanja, koje se dogodilo tokom devedesetih godina prošlog veka, ova „zmija otrovnica“ je postala možda najbolji predstavnik američke automobilske škole, s agresivnim stilom i ogromnim benzincem koji sadrži čak deset cilindara. Začin svemu je davalo i izuzetno loše rešeno upravljanje, čime je vožnja u krivinama bila takva da je sa sobom nosila rizik od toga da vozač nastrada u svakom momentu.\nProdaja je uvek bila limitirana, posebno zato što su mnogi smatrali da Chevrolet Corvette pruža više za dosta manje novca, a Dodge je očajnički pokušavao da promeni imidž svog superautomobila na koji je nekada toliko bio ponosan. U tome je i uspeo, posebno kada je izdanje ACR (American Club Racer) oborilo rekord po brzini kojom je savladan krug na čuvenoj nemačkoj stazi Nirburgring, a i danas spada među deset najbržih na „zelenom paklu“.\nViper je prestao sa proizvodnjom 2017. godine, ali to ne znači da su svi primerci rasprodati. Štaviše, tokom prethodine godine, predstavnici izložbeno-prodajnih salona su izjavili da su prodali pet jedinica, a u prvih devet meseci ove godine još dva. „Uspeh“, ako se tako može nazvati, je ostvaren za vreme epidemije virusa korone, kada su mnoga prodajna mesta bila zatvorena, pa je zapravo broj kupaca ohrabrujući.\nUkoliko ste pomislili da svako želi da kupi poslednjeg Vipera da bi ga preprodao u budućnosti, to ipak nije istina pošto je takav automobil Dodge zapravo sačuvao za jedan od svojih muzeja.\nNepoznato je koliko novca su kupci morali da izdvoje za svoje ljubimce, a spomenućemo da je cena tokom 2017. godine iznosila 108.474 dolara, a išla je i značajno naviše. Šanse su velike da širom Amerike, i sveta, i dalje postoji još nekoliko neprodatih jedinica pošto je zvanična prodaja tokom poslednje godine iznosila tek 585 primeraka.\ntags: Dodge FCA Viper ACR\nprevious BMW predstavio novi hot heč - 128ti (GALERIJA)\nnext MAZ predstavio svoj prvi električni kamion\nPotpuni neuspeh Toyotinog Yarisa u Indiji\n04/10/2021 - 06:58\nJaguar I-Pace „razbija“ na tržištu


Preduzetnice daju važan doprinos razvoju | Republička agencija za razvoj malih i srednjih preduzeća\nPreduzetnice daju važan doprinos razvoju\n„Iako su još uvijek u manjini - dostupni podaci govore da je u Republici Srpskoj oko 30 odsto poslovnih subjekata u vlasništvu žena, žene preduzetnice daju važan doprinos ukupnom ekonomskom razvoju. Žene preduzetnice ne samo da zapošljavaju sebe, već zapošljavaju i druge, stvaraju novu vrijednost, doprinose punjenju budžeta i razvoju zajednice“, rekao je direktor Republičke agencije za razvoj malih i srednjih preduzeća Marinko Đukić na otvaranju konferencije o ženskom preduzetništvu koja je održana 28.9.2018. u Banjoj Luci.\nOn je dodao da Agencija u skladu sa svojim nadležnostima, nastoji dati aktivan doprinos razvoju ženskog preduzetništva kroz određene aktivnosti kojima prije svega nastoji da podstakne žene da se snažnije uključe u ekonomsku aktivnost ili unaprijede postojeći biznis.\nKonferenciju je otvorio ministar industrije, energetike i rudarstva Republike Srpske Petar Đokić rekavši da je Srpska posvećena ideji ženskog preduzetništva, što je vidljivo u Strategiji razvoja ženskog preduzetništva za period 2018-2021. godina kojom je određen i cilj većeg uključenja žena u ovu oblast.\n"Strategijom koju je usvojila Vlada Srpske želi se postići i razvoj konkurentnosti i djelatnosti u kojima se žene angažuju, kao i podsticanje na motivaciju i jačanje onih sektora u kojima do sada žene nisu bile u obimu u kojem procjenjujemo da bi mogle biti uključene", rekao je Đokić novinarima tokom Druge konferencije ženskog preduzetništva "Žene u poslovnom svijetu".\nDirektor Privredne komore Republike Srpske Dragica Ristić rekla je da je cilj konferencije promovisanje ženskog preduzetništva, ohrabrivanje budućih i postojećih žena preduzetnika za nove projekte, te unapređenje saradnje razmjenom iskustava.\nDirektor trebinjske "Industrije alata", koja je dio koncerna "Svislajon", Branka Ratković rekla je da ovaj privredni subjekat trenutno zapošljava 520 radnika.\n"Iako je ovo metalski sektor koji zapošljava najviše muškarce, moram reći da ovde to baš i nije slučaj. Ono što žene rade u ovoj firmi najprecizniji su i najodgovorniji poslovi, a žene su i pet izvršnih direktora", navela je Ratkovićeva.\nU okviru konferencije, koju su organizovali Ministarstvo industrije, energetike i rudarstva, Privredna komora Srpske, Republička agencija za razvoj malih i srednjih preduzeća i Područna privredna komora Banja Luka, održani su i poslovni susreti preduzetnica pod okriljem Evropske mreže preduzetništva, kao i više panela čiji je cilj bio da osnaži žene da se aktivnije uključe u ekonosku aktivnost.


2. aprila, 2021 Vesti iz Sveta Napišite komentar\nU strahu da bi nevakcinisano osoblje zdravstvenih ustanova i staračkih domova mogla da prenese Kovid-19 pacijentima, italijanska vlada odlučila je da vakcinu učini obaveznom za sve zdravstvene radnike, prenosi portal Businessam.\nNova uredba usvojena je u sredu, a najavila je kancelarija premijera Maria Draghija. Ova obaveza se tiče radnika u javnim i privatnim zdravstvenim i socijalnim ustanovama. Doneta je kako bi se ograničio rizik od stvaranja klastera u bolnicama, nakon nekoliko sumnjivih slučajeva. U februaru su dvojica radnika u bolnici Santa Maria della Misericordia u Rovigu (ravnica Po), koja su odbila da se vakcinišu, bili osumnjičeni da su zarazili pacijente i jedan broj radnika u bolnici Sant’Orsola iz Bolonje (Emilie-Romagna) su zaraženi prošlog meseca.\n„Cilj ove mere je da zaštiti što je moguće više i medicinsko i paramedicinsko osoblje i one u sredinama u kojima postoji veći rizik od zaraze“, rekla je vlada.\nOva obaveza vakcinacije odnosi se i na ljude koji rade u apotekama i drogerijama.\nTagovi: italija - vakcinacija - zdravstveni radnici


Ombudsman Janković: Cenzura neustavna, svako ima pravo kritike – Nadlanu.com\nObjavljeno 26. maja 2014. / 14:15:16\nZaštitnik građana je poručio da je u Srbiji zagarantovano pravo na slobodu mišljenja i izražavanja, a da je cenzura zabranjena Ustavom.\n“Država i svi njeni organi dužni su, ne samo da se sami uzdrže od mešanja u tu slobodu, već moraju da je štite od napada sa bilo koje strane i da podstiču njeno ostvarivanje. Samo ako je to neophodno radi zaštite prava i ugleda drugih, čuvanja autoriteta i nepristrasnosti suda i zaštite javnog zdravlja, morala demokratskog društva i nacionalne bezbednosti, sloboda izražavanja se može ograničiti, ali to ne može da čini svako, već samo zakonom određeni organi u zakonom propisanom postupku”, objašnjava zaštitnik građana.\nU saopštenju ombudsmana ističe se da je pravo svakoga da bude obavešten o pitanjima od javnog interesa, a da je dužnost države i svih organa vlasti da o tim pitanjima građane obaveštava istinito, potpuno i blagovremeno.\n“Dužnost državnih organa je da građanima predočavaju činjenice o svom radu i stvaraju uslove da taj rad građani slobodno komentarišu, a ne da državni organi i rukovodioci ocenjuju sopstveni rad i komentarišu ponašanje građana, dok građani tragaju za činjenicama i obavljaju poslove iz nadležnosti državnih organa i službi”, navodi Saša Janković.\nPrema njegovim rečima, niko ne sme da sprečava širenje informacija i ideja putem sredstava javnog obaveštavanja, u koja se, pored tradicionalnih medija, danas ubraja i internet.\nMože se, objašnjava Janković, sprečiti samo širenje informacija i ideja koje pozivaju na nasilno rušenje ustavnog poretka ili narušavanje teritorijalnog integriteta Srbije, koje propagiraju rat ili podstrekavaju na neposredno nasilje ili kojima se zagovara rasna, nacionalna ili verska mržnja ili podstiče na diskriminaciju, neprijateljstvo ili nasilje, ali to ne sme da čini niko sem nadležnog suda, u zakonom propisanom postupku.\nAko želite da vidite celu izjavu zaštitnika građana, to možete učiniti OVDE


Košarac je rekao da su u SDA svjesni činjenice da će struktura okupljena oko SNSD-a koju čine DNS, Socijalistička partija i Ujedinjena Srpska, braniti interese Republike Srpske i biti isključivo bazirana na Ustavu i zakonu, a ne na potrebama lidera SDA Bakira Izetbegovića i SDA da afirmišu probosanske političke ciljeve, kao što je bio slučaj u prethodnih nekoliko godina.\n"Očigledno je zastoj u Predsjedništvu BiH kod `dva bošnjačka` člana - Željka Komšića i Šefika DŽaferovića", kaže Košarac.\n"U Savjetu ministra u tehničkom mandatu, dakle izvršnom organu, sjede četvorica ministara koji su istovremeno poslanici u Predstavničkom domu. Ne želimo da dozvolimo razvoj takve političke i parlamentarne prakse da ministar u Savjetu ministara pušta zakon u parlamentarnu proceduru i da u Predstavničkom domu učestvuje u radu komisije i glasanju o svom zakonu", rekao je Košarac.\n"Gdje postoji da predsjedavajući Savjeta ministara istovremeno, za nekoliko dana, bude i predsjedavajući Predstavničkog doma, dakle zakonodavnog organa? Gdje postoji takva praksa?", upitao je Košarac.\n"Pozivamo ih da definišemo ko je vlast, a ko opozicija. Onog trenutka kada to bude učinjeno i izabran predsjedavajući i novi saziv Savjeta ministara - tada će postojati elementi prohodnosti zakona koji budu upućivani u parlament", rekao je Košarac.\nStaša Košarac formiranje vlasti SDA\nZaključci o stanju u pravosuđu i o migrantskoj krizi\nKošarac: Incko je megafon bošnjačke politike\nNeformiranje Savjeta ministara utiče i na ekonomsku poziciju Srpske\nVozači kamiona mogu u Sloveniju


► Boljević: Čudno što se predložena rešenja odnose samo na rad sudija\nPredsednica Društva sudija Srbije Dragana Boljević izjavila je danas da to udruženje pozdravlja jačanje borbe protiv kriminala i iznalaženje sistemskih rešenja, ali je ocenila da je "čudno" što se predložena rešenja odnose samo na rad sudija.\n"To bi moglo da ukazuje da su za kriminal odgovorne sudije, iako je predsednik izjavio da 99 odsto sudija radi dobro i časno svoj posao," rekla je Boljević za agenciju Beta.\n"Pozdravljajući policijsku akciju od prethodnog dana u kojoj je po rečima ministra Nebojiše Stefanovića, primenjen 'preventivan pritvor', predsednik je praktično izrazio očekivanje od sudija da to lišenje slobode produžuju, iako je i sam ministar izjavio da ni policija baš nije raspolagala nekim konkretnim dokazima u tim slučajevima", kazala je Boljević.\n"Po prirodi stvari, suđenja će trajati kraće, u onoj meri u kojoj budu obezbeđeni bolji uslovi. Reč je pre svega o potrebi da sudije nemaju u radu preveliki broj predmeta, da postoji dovoljan broj slobodnih sudnica, kao i slobodnih sudija - članova veća, da u jednom slučaju ne budu optuženo po više desetina okrivljenih, ali i da dokazi budu odgovarajućeg kvaliteta", navela je Boljević.\n"Istorijski je poznato da rigorozno kažnjavanje nije odgovarajuće sredstvo u borbi protiv kriminala", ocenila je Boljević i navela da evropske države koje imaju doživotnu kaznu zatvora imaju i uslovni otpust, što doživotnu kaznu zatvora pretvara u kaznu od 25. godina.\n"Zahtev za stručnom raspravom ne može se povezivati sa pogodovanjem kiminalu. Stručna rasprava je neophodna da bi se došlo do najboljih rešenja", kazala je ona.\nBoljević je kazala da analizu izrečenih krivičnih sankcija prvenstveno treba da vrši najviši sud u zemlji - Vrhovni kasacioni sud, jer "drugi organi ne raspolažu stručnim znanjem za to, niti imaju sveobuhvatan uvid, kao što to ima Vrhovni kasacioni sud".\nSudije podržale kandidaturu Milana Marinovića za funkciju poverenika\nUdruženje sudijа prekršаjnih sudovа Srbije podržalo je danas kаndidаturu predsednika Prekršajnog suda u Beogradu Milаnа Mаrinovićа zа funkciju Poverenikа zа informаcije od jаvnog...\nBoltauzer, Pukl i Hordov sude prvu utakmicu Zvezda - Budućnost\nKošarkaška ABA liga odredila je danas sudije prve utakmice finalne serije između Crvene zvezde i Budućnosti.\nAlbanske sudije najavljuju bojkot utakmica zbog napada na kolegu\nFudbalske sudije u Albaniji najavile su danas da planiraju da bojkotuju ligaške utakmice sve dok ne budu dobili potvrdu da će biti bezbedni dok obavljaju svoj posao.\nMinistarka pravde Nela Kuburović izjavila je danas, na početku radova na rekonstrukciji zgrade Pravosudne akademije, kako očekuje da će njeno svečano otvaranje biti za godinu dana a da će se...


Još jedna nova putanja do Banje Koviljače -\nJoš jedna nova putanja do Banje Koviljače\nAngažovanjem rukovodstva grada uz veliko razumevanje Puteva Srbije i Železnice, došlo se do kvalitetnih rešenja za pružni prelaz na deonici 450 metara nove putne trase iz centra Banje Koviljače koji ovu turističku destinaciju spaja sa Zaobilaznim putem. Za tu investiciju koja će doprineti boljoj posećenosti najpoznatijeg turističkog centra u Zapadnoj Srbiji, izdvojeno je 62 miliona dinara.\nGradski menadžer Dejan Stalović, objašnjava da je otvaranje saobraćajnice za putnička vozila, uslovila briga za bezbednosti građana, zbog pružnog prelaza.\nOtvaranje ove putne trase, doprineće bržem protoku i rasterećenju saobraćaja iz pravca Šapca i Beograda, kao i graničnog prelaza, zatim Zvornika, Tuzle i Sarajeva, odakle u Banju Koviljaču tokom sezone stižu brojni gosti. Prema rečima gradskog menadžera, na povezivanje puta koji se ukršta sa prugom Šabac – Mali Zvornik čekalo se duže zbog usaglašavanja saobraćajnih rešenja sa propisima Železnica Srbije pri izradi bezbednog prelaza u nivou puta i pruge. On je podsetio da je lokalna samouprava imala obavezu da upodobi planska dokumenta shodno odlukama Gradskog veća i Skupštine, što je, zbog procedura, iziskivalo dodatno vreme.\nStalović je uputio zahvalnost građanima na strpljenju i izrazio očekivanje da novom saobraćajnicom u Banju Koviljaču dolaze stari i novi gosti u još većem broju, navodeći da će taj putni pravac olakšati saobraćajnu komunikaciju svih gradjana Loznice i našeg kraja.\nPrevious Prvi jubilej Muzeja jezika i pisma\nNext Sputnjik vakcina danas i sutra bez zakazivanja


Blic: Srbija lobira u Kongresu SAD - Bizlife.rs\nBlic: Srbija lobira u Kongresu SAD\n11:40 Beograd, 28/10/2011\nU trenutku kada se vodi diplomatska borba za Kosovo i odlučuje o nastavku evrointegracija, vlada angažovala jednu od najmoćnijih lobističkih firmi u SAD, saznaje dnevni list Blic.\nPrema pisanju ovog lista, Vlada Srbije je angažovala “Podesta grupu”, s kojom je ugovor sklopljen 1. oktobra ove godine, a ova kompanija će za taj posao mesečno dobijati 100.000 dolara. Deo tog novca, 25.000 dolara, dobiće i firma “Roberti Vajt”, koju je “Podesta grupa” angažovala da lobira za Srbiju u Kongresu.\n“Podesta grupa” je jedna od najjačih lobističkih kuća u Vašingtonu i ima najelitnije klijente. Njen vlasnik bio je u Beogradu i razgovarao sa državnim vrhom. Firma “Roberti Vajt” je članica te grupe i ona ima jake veze u Predstavničkom domu i one će praktično podeliti posao.\nPrema sklopljenom ugovoru posao “Podesta grupe” biće da “olakša ostvarivanje strategijskih ciljeva Srbije, omogući razvoj korisnih i efikasnih odnosa sa SAD, da zastupa srpske interese u svim relevantnim i ekonomskim američkim institucijama”.\nTaj dogovor je prvi ove godine, od kako je lobiranje zaustavljeno zbog mera štednje. Tajl ist dodaje i da je pokušao u Vladi Srbije da sazna nešto više o ovom ugovoru, ali da je ostao bez objašnjenja, piše Blic.\nDa je ugovor potpisan nije mogao da potvrdi ni naš ambasador u Vašingtonu Vladimir Petrović, ali je on tom listu rekao da svaka ozbiljna država u Vašingtonu ima svoju lobističku grupu, dok neke imaju i po nekoliko, jer je angažovanje lobista u SAD od izuzetne važnosti za razvoj odnosa sa tom zemljom.\n“Podesta grupa” jedna od najvećih lobističkih kuća, koja ima veoma velike i moćne klijente, dok druga gruba “Roberti Vajt” nije tako moćna ali je bliska sa bivšom predsednicom Predstavničkog doma Nensi Pelosi, koja je sada šefica demokrata u Donjem domu, navodi Blic.


TR BRATUNAC: Polovno naoružanje MUP-a RS nakon remonta prodali američkoj kompaniji - Opcija\n18-02-2020 Biznis, Pocetna, Privreda\nAkcionarsko društvo Tehnički remont Bratunac /TRB/, koji je 2018. godine učestvovao u kupoprodaji 11.546 komada polovnog naoružanja od Ministarstva unutrašnjih poslova /MUP/ Republike Srpske, izvršio je remont i navedeno naoružanje izvezao za potrebe kupca u SAD.\n“Izvoz na američko tržište izvršen je 28. januara 2020. godine, čime je TRB uspješno završio posao i obaveze iz ugovora sa američkom kompanijom ‘Gibs rajfl kompani/GRC’ /GIBBS RIFLE COMPANY/GRC/, sa kojom je dogovorena prodaja i remont navedenog naoružanja”, ističe se u saopštenju iz TRB-a.\nPovodom pisanja pojedinih medija u vezi sa otkupom navedenog naoružanja, u kojima su plasirane brojne neistine, neargumentovane i neodgovorne tvrdnje da će “oružje građana Srpske završiti u Namibiji”, a koje su nanijele štetu ugledu TRB kompanije, u saopštenju su navedene prave činjenice i epilog kupoprodaje polovnog naoružanja od MUP-a Republike Srpske koje se nalazilo u veoma lošem stanju.\nU saopštenju podsjećaju da je TRB 29. januara 2018. godine kao kupac zaključio sa prodavcem MUP Srpske Ugovor o kupoprodaji robe, broj 277-1/18, kojim je regulisan odnos kupoprodaje 11.546 komada polovnog naoružanja – pištolji, revolveri i puške različitih kalibara, marki i tipova.\nU oktobru 2018. godine kupac – TRB dobio je prvu dozvolu za dio pištolja, u aprilu 2019. drugu za drugi dio pištolja, a u maju 2019. dozvolu za preostale pištolje.\n“U julu 2019. godine završeni su svi radovi defektaže, opravke, reparacije, bruniranja, konzerviranja i graviranja, a u septembru prošle godine TRB je dobio izvoznu dozvolu, da bi 23. januara ove godine roba utovarena, izvozno carinjenja i poslata za Minhen. Do krajnjeg korisnika u SAD roba je stigla 28. januara”, precizirano je u saopštenju iz TRB.\n“Na osnovu navedenog jasno je da su neistine objavljene u pojedinim medijima nanijele štetu preduzeću koje samo u Bratuncu obezbjeđuje egzistenciju za više od 230 radnika i čak dovele u pitanje i dalje pregovore o započetim i predstojećim poslovima kako na domaćem tako i na inostranom tržištu, posebno u kontekstu nekoliko zvaničnih posjeta visokih stranih delegacija u vezi sa zaključivanjem novih ugovora”, naglašavaju iz TRB.